2019 മാരുതി സുസുകി ഈക്കോ അവതരിപ്പിച്ചു - FUTURE KERALA - Daily on Business Economy and Society\nഡെല്‍ഹി എക്‌സ് ഷോറൂം വില 3.55 ലക്ഷം രൂപ\nന്യൂഡെല്‍ഹി : 2019 മോഡല് മാരുതി സുസുകി ഈക്കോ വിപണിയില് അവതരിപ്പിച്ചു. 3.55 ലക്ഷം രൂപയാണ് മള്‍ട്ടി പര്‍പ്പസ് വാഹനത്തിന്റെ ഡെല്‍ഹി എക്‌സ് ഷോറൂം വില. മുന്‍ഗാമിയേക്കാള് 23,000 രൂപ കൂടുതല്. പുതിയ സുരക്ഷാ ഫീച്ചറുകള് നല്‍കിയാണ് മാരുതി സുസുകി ഈക്കോ പരിഷ്‌കരിച്ചത്.\nഡ്രൈവര് സൈഡ് എയര്‍ബാഗ്, ഇബിഡി (ഇലക്ട്രോണിക് ബ്രേക്ക്‌ഫോഴ്‌സ് ഡിസ്ട്രിബ്യൂഷന്) സഹിതം എബിഎസ്, സ്പീഡ് അലര്‍ട്ട് സിസ്റ്റം, ഡ്രൈവര്‍ക്കും മുന്നിലെ യാത്രക്കാരനും സീറ്റ്‌ബെല്‍റ്റ് വാണിംഗ്, റിവേഴ്‌സ് പാര്‍ക്കിംഗ് സെന്‍സര് എന്നിവയാണ് മാരുതി സുസുകി ഈക്കോയില് ഇപ്പോള് നല്‍കിയിരിക്കുന്നത്.\n2010 ലാണ് മാരുതി സുസുകി ഈക്കോ ആദ്യമായി വിപണിയില് അവതരിപ്പിച്ചത്. പെട്രോള്, സിഎന്‍ജി വകഭേദങ്ങളില് ലഭിക്കും.5സീറ്റ്,7സീറ്റ് ഓപ്ഷനുകളിലും മള്‍ട്ടി പര്‍പ്പസ് വാഹനം ലഭ്യമാണ്. കാര്‍ഗോ വേര്‍ഷനും ആംബുലന്‍സ് വേര്‍ഷനും ലഭിക്കും.\n1.2 ലിറ്റര് മോട്ടോറാണ് പെട്രോള് പതിപ്പിന് കരുത്തേകുന്നത്. ഈ എന്‍ജിന് 73 പിഎസ് കരുത്തും 101 എന്‍എം ടോര്‍ക്കും ഉല്‍പ്പാദിപ്പിക്കും. 16.2 കിലോമീറ്ററാണ് ഇന്ധനക്ഷമത. സിഎന്‍ജി വേര്‍ഷനില് ഒരു കിലോഗ്രാം സിഎന്‍ജി ഉപയോഗിച്ച് 21.8 കിലോമീറ്റര് സഞ്ചരിക്കാം. മാരുതി സുസുകി ഈക്കോയുടെ ആകെ വില്‍പ്പനയില് 17 ശതമാനം വിറ്റുപോകുന്നത് സിഎന്‍ജി വേര്‍ഷനാണ്. ഇന്ത്യയില് ഇതുവരെ അഞ്ച് ലക്ഷത്തിലധികം യൂണിറ്റ് ഈക്കോ വിറ്റു.\nTags:\tMaruti suzuki Eeco


ഐക്യകേരളത്തില് ആദ്യം തൂക്കിലേറ്റപ്പെട്ട പാവം മാധവന് • Suprabhaatham 2017 July 23 Sunday E-PAPER CHUTTUPAD App അഴിമതി കൂടുമ്പോള് നിയമങ്ങളും കൂടുന്നു\nഐക്യകേരളത്തില് ആദ്യം തൂക്കിലേറ്റപ്പെട്ട പാവം മാധവന്\n1953 രണ്ടാം പകുതിയിലെന്നോ തിരുവനന്തപുരം പത്രങ്ങളില് ഒരു വാര്‍ത്ത വന്നു. കൊലക്കുറ്റം ചെയ്ത മാധവന് എന്നൊരു കൂലിത്തൊഴിലാളിയെ കോടതി വധശിക്ഷയ്ക്കു വിധിച്ചു എന്നായിരുന്നു വാര്‍ത്ത. ചെറിയ വാര്‍ത്ത. തിരുവിതാംകൂറില് ഇല്ലാതിരുന്ന വധശിക്ഷ തിരിച്ചുവന്ന ശേഷം ഉണ്ടാകുന്ന ആദ്യത്തെ വിധിയാണ് ഇതെന്നൊന്നും വാര്‍ത്തയിലില്ലാതിരുന്നതിനാല് ആളുകളില് വാര്‍ത്ത വലിയ കൗതുകമൊന്നും ഉണ്ടാക്കിയില്ലെന്നും കെ.സി ജോണ് എഴുതുന്നു. വാര്‍ത്ത പക്ഷേ, കെ.സി ജോണിനെ പിടിച്ചുലക്കുക തന്നെ ചെയ്തു\nDecember 25, 2016 | 1:56 am IST\nLoading... മാധ്യമശ്രദ്ധയാകര്‍ഷിച്ച നിഷ്ഠൂര കൊലപാതകങ്ങള്, പ്രത്യേകിച്ചും വധിക്കപ്പെട്ടതു സ്ത്രീകളോ കുട്ടികളോ ആണെങ്കില്, വിചാരണ ചെയ്യുമ്പോള് ജനങ്ങള് ആഗ്രഹിക്കുന്നതു പ്രതിയെ തൂക്കിക്കൊല്ലണം എന്നാണ്. കൊലയാളിയോളം പ്രതികാരവ്യഗ്രത പൊതുജനത്തിനും ഉണ്ട്. ഇല്ലെങ്കില് അതുണ്ടാക്കാന് മാധ്യമങ്ങളും രാഷ്ട്രീയ പ്രവര്‍ത്തകരുമെല്ലാം കിണഞ്ഞു ശ്രമിക്കുകയും ചെയ്യും. വധശിക്ഷ പാടില്ല എന്നു പറയുന്നതുതന്നെ ഒരു കുറ്റകൃത്യമാണ് എന്നതാണ് ഇന്നത്തെ പൊതുമനോഭാവം.\nഇതിനകത്തെ വൈരുധ്യം കൂടുതല് പ്രകടമാവുകയാണ്. വധശിക്ഷ കുറഞ്ഞുവരുന്നു. പക്ഷേ, തൂക്കിക്കൊല വേണമെന്ന മുറവിളിക്ക് ശക്തിയേറുന്നു. നിയമവ്യവസ്ഥകളൊന്നും മാറിയിട്ടില്ലെങ്കിലും വധശിക്ഷ കുറഞ്ഞുവരുന്നത് ജുഡിഷ്യല് ചിന്തയില് വന്ന മാറ്റത്തിന്റെ ഫലമായാണ്. ‘അപൂര്‍വങ്ങളില് അപൂര്‍വമായ’ കൊലയാണെങ്കില് മാത്രമേ കൊലയാളിയെ തൂക്കിക്കൊല്ലാവൂ എന്നാണ് ഇപ്പോള് നീതിന്യായ ചിന്തകര് കരുതുന്നത്. വേറെയുമൊരു വൈരുധ്യമുണ്ട്. ഇന്ത്യക്കു സ്വാതന്ത്ര്യം കിട്ടുമ്പോള് തിരുവിതാംകൂറില് വധശിക്ഷ ഉണ്ടായിരുന്നില്ല. ഇല്ലാതാക്കിയത് ആരാണ്? പുന്നപ്ര വയലാറില് നടന്ന കൂട്ടക്കൊലകള്‍ക്ക് ഉത്തരവാദിയെന്ന പേരിലും മറ്റനേകം കാരണങ്ങളാലും നിഷ്ഠൂരന് എന്നു മുദ്രയടിക്കപ്പെട്ട സര് സി.പി രാമസ്വാമി അയ്യര് എന്ന ദിവാന്! 1944 നവംബര് പതിനൊന്നിന്. അതു തിരുവിതാംകൂറില് തിരിച്ചുവന്നത് അഹിംസയിലൂടെ ബ്രിട്ടിഷുകാരെ തുരത്തി എന്നവകാശപ്പെട്ടവര് അധികാരമേറ്റ ശേഷവും. സ്വാതന്ത്ര്യം നേടിത്തന്ന അഹിംസാപ്രവാചകനെ കൊടിയ ഹിംസയിലൂടെ പരലോകത്തേക്കയച്ചു. അതുചെയ്ത ആളെയാവട്ടെ തൂക്കിക്കൊല്ലുക തന്നെ ചെയ്തു. കേരളം ഉണ്ടാകുന്നതിനു മുന്‍പുതന്നെ തിരുവനന്തപുരത്തു പത്രപ്രവര്‍ത്തനം തുടങ്ങിയ കെ.സി ജോണ് ഈ വിഷയവുമായി ബന്ധപ്പെട്ട ഒരു ജീവിതാനുഭവം വിവരിക്കുന്നുണ്ട് തന്റെ ആത്മകഥയായ ‘ബിയോണ്ട് ദ ഡെഡ്‌ലൈന്’ എന്ന പുസ്തകത്തില്.\n1953 രണ്ടാം പകുതിയിലെന്നോ തിരുവനന്തപുരം പത്രങ്ങളില് ഒരു വാര്‍ത്ത വന്നു. കൊലക്കുറ്റം ചെയ്ത മാധവന് എന്നൊരു കൂലിത്തൊഴിലാളിയെ കോടതി വധശിക്ഷയ്ക്കു വിധിച്ചു എന്നായിരുന്നു വാര്‍ത്ത. ചെറിയ വാര്‍ത്ത. തിരുവിതാംകൂറില് ഇല്ലാതിരുന്ന വധശിക്ഷ തിരിച്ചുവന്ന ശേഷം ഉണ്ടാകുന്ന ആദ്യത്തെ വിധിയാണ് ഇതെന്നൊന്നും വാര്‍ത്തയിലില്ലാതിരുന്നതിനാല് ആളുകളില് വാര്‍ത്ത വലിയ കൗതുകമൊന്നും ഉണ്ടാക്കിയില്ലെന്നും കെ.സി ജോണ് എഴുതുന്നു. വാര്‍ത്ത പക്ഷേ, കെ.സി ജോണിനെ പിടിച്ചുലക്കുക തന്നെ ചെയ്തു. വധശിക്ഷയ്ക്കു വിധിക്കപ്പെട്ട മാധവന് കോട്ടയം ചെമ്മരപ്പള്ളിയില് കെ.സി ജോണിന്റെ കുട്ടിക്കാലത്തെ കളിക്കൂട്ടുകാരനായിരുന്നു. തന്റെ പഴയ സുഹൃത്ത് ആരെയാണ് കൊന്നത്, എന്തിനാണു കൊന്നത്? ജോണ് പലരെയും വിളിച്ചു കാര്യങ്ങള് അന്വേഷിച്ചു. ഒരു പ്രേമത്തിന്റെ ദുരന്താവസാനമായിരുന്നു അതെന്നു ജോണ് വേദനയോടെ കണ്ടെത്തി.\nമാധവന് പ്രേമിച്ചത് ഉറ്റസുഹൃത്തായ ചെത്തുകാരന് തങ്കയുടെ സഹോദരിയെ ആയിരുന്നു. പ്രേമബന്ധം തങ്കയ്ക്ക് അത്ര ഇഷ്ടപ്പെട്ടിരുന്നില്ലെങ്കിലും തങ്ക-മാധവന് സൗഹൃദം തുടര്‍ന്നു. പതിവുപോലെ അന്നും വൈകിട്ട് കള്ളുഷാപ്പില് ചെന്ന് വേണ്ടത്ര പാനീയം അകത്താക്കി രണ്ടുപേരും കളിതമാശ പറഞ്ഞു മടങ്ങവേ പൊടുന്നനെ സഹോദരിയെ പ്രേമിക്കുന്ന വിഷയം തങ്ക എടുത്തിട്ടു. എന്തോ പറഞ്ഞ് അവര് തമ്മില്‍തെറ്റി. മദ്യത്തിന്റെ സ്വാധീനം കാരണമാകാം, മാധവന് തങ്കയുടെ അരയിലെ ചെത്തുകത്തി വലിച്ചൂരി തങ്കയെ വെട്ടി. കൊല്ലണമെന്ന് ഉദ്ദേശ്യമുണ്ടായിരുന്നോ, അപൂര്‍വങ്ങളില് അപൂര്‍വമാണോ എന്നൊന്നും അക്കാലത്തു കോടതി നോക്കാറില്ലല്ലോ. ഐ.പി.സി പ്രകാരം തൂക്കിക്കൊല്ലാന് മതിയായ കുറ്റം. കോടതി പരമാവധി ശിക്ഷ തന്നെ വിധിച്ചു.\nവധശിക്ഷയുടെ തിയതി തീരുമാനിച്ചപ്പോള് കെ.സി ജോണ് കൊലയുടെ പശ്ചാത്തലമെല്ലാം ഉള്‍പ്പെടുത്തി ടൈംസ് ഓഫ് ഇന്ത്യയില് വാര്‍ത്ത പ്രസിദ്ധപ്പെടുത്തി. അതിലൊരു വാര്‍ത്താംശം വേറെയും ഉണ്ടായിരുന്നു. തിരുവിതാംകൂറില് വധശിക്ഷ ഇല്ലാതിരുന്നതു കൊണ്ടാകാം യോഗ്യതയുള്ള ആരാച്ചാര് അപ്പോഴുണ്ടായിരുന്നില്ല. വാര്‍ത്തയ്ക്ക് അപ്രതീക്ഷിത പ്രതികരണമുണ്ടായി. സ്‌കോട്ട്‌ലന്‍ഡില് നിന്ന് ആരോ ആരാച്ചാരാവാന് സന്നദ്ധത പ്രകടിപ്പിച്ച് ജയിലധികൃതരുമായി ബന്ധപ്പെട്ടു. പക്ഷേ, അപ്പോഴേക്കും ജയിലധികൃതര് മറ്റൊരാളെ നാട്ടില്‍തന്നെ കണ്ടെത്തിയിരുന്നു.\nവ്യക്തിപരമായും തൊഴില്‍പരമായും താല്‍പര്യമുള്ളതുകൊണ്ട് ജോണ് ജയില് ഐ.ജി കര്‍ത്തയെ സമീപിച്ച് മാധവനെ കാണാന് സഹായം അഭ്യര്‍ഥിച്ചു. ഐ.ജി ഒട്ടും വിമുഖത കാട്ടിയില്ല. തൂക്കിക്കൊല്ലുന്നതിന്റെ തലേന്നു വൈകിട്ട് മാധവനെ കാണാന് സമയം കൊടുത്തു. ഐ.ജി തന്നെ ജോണിനൊപ്പം സെല്ലിലേക്കു ചെന്നു. ഐ.ജി സെല്ലിലെത്തിയപ്പോള് ചെയ്ത കാര്യം ജോണിനെ അമ്പരപ്പിച്ചുകളഞ്ഞു. യൂനിഫോമിന്റെ കീശയില്‍നിന്ന് അദ്ദേഹം ഒരു ചെറിയ കുപ്പി ബ്രാണ്ടി എടുത്തു കെ.സി ജോണിനു കൊടുത്തു. കളിക്കൂട്ടുകാരനുള്ള അവസാനത്തെ സമ്മാനമായി ഇതു കൊടുത്തുകൊള്ളൂ എന്ന് ജോണിനോടു പറഞ്ഞു. പക്ഷേ, ജോണിന്റെ മനസു പിടഞ്ഞു. എങ്ങനെ അതു ചെയ്യും… ഹൃദയം തകരും, എനിക്കു വയ്യ എന്നു ജോണ് പറഞ്ഞപ്പോള് ഐ.ജി തന്നെ കുപ്പി മാധവനു കൊടുത്തു. ജോണിനെ കണ്ടപ്പോള്‍ത്തന്നെ മാധവന് ഞെട്ടുകയും കൈകാലുകള് വിറയ്ക്കുകയും കരയുകയും ചെയ്യുന്നുണ്ടായിരുന്നു. കുപ്പിയിലെ മദ്യം മാധവന് വെള്ളം ചേര്‍ക്കാതെ ഒരു വലിക്ക് അകത്താക്കി, പിന്നെ കൂജയില്‍നിന്ന് ഒരുപാട് വെള്ളം കുടിക്കുകയും ചെയ്തു. ഒന്നും പറയാനാകാതെ, വിതുമ്പിക്കരയുന്ന മാധവനെ വിട്ട് ഇരുവരും മടങ്ങി.\nതൂക്കിക്കൊല്ലുന്നതു കാണാന് ജോണിനെ ഐ.ജി ക്ഷണിച്ചെങ്കിലും ജോണ് പോയില്ല. തൊഴില്‍പരമായി അതൊരു തെറ്റായ തീരുമാനമായിരുന്നു. പക്ഷേ, വ്യക്തിപരമായി ജോണിനു അതേ പറ്റുമായിരുന്നുള്ളൂ. വധശിക്ഷ നടപ്പായി.\nഇന്ത്യക്കു സ്വാതന്ത്ര്യം കിട്ടിയിരുന്നില്ലെങ്കില് മാധവന് ഏതാനും വര്‍ഷം ജയിലില് കിടന്ന ശേഷം വീട്ടിലെത്തുമായിരുന്നു! എന്തൊരു വിധിയാണ് ആ മനുഷ്യന്റേതെന്ന് ഓര്‍ത്തുനോക്കൂ. രാജഭരണം പോയി ജനാധിപത്യഭരണം വന്നതു കൊണ്ട് സ്വാതന്ത്ര്യവും ജീവനും പോയി… ഇന്നായിരുന്നെങ്കില്, വളരെ നിത്യസാധാരണമായ കൊലപാതകമായതുകൊണ്ട് വധശിക്ഷയെക്കുറിച്ച് ആലോചിക്കുക പോലുമില്ല. മേല്‍ക്കോടതികളില് അപ്പീല് നല്‍കി തടവുശിക്ഷ പോലും പരമാവധി കുറപ്പിക്കാന് പറ്റുമായിരുന്നു.\nമാധവന്റെ കാര്യത്തില് ഒരു പ്രത്യേകതയുള്ളത് പില്‍ക്കാലത്ത് ആരും ഓര്‍ത്തുകാണില്ല. കേരളത്തിന്റെ ഭാഗമായ ശേഷം തിരുവിതാംകൂറില് മാത്രമല്ല റിപബ്ലിക് ആയ ശേഷം കേരളത്തിലും ആദ്യമായി വധശിക്ഷയ്ക്കു വിധേയനാക്കപ്പെട്ടത് മാധവന് ആയിരിക്കും. ആരോര്‍ക്കുന്നു….


സൂപ്പര് ബോള്, സൂപ്പര് സണ്ടേ | USA Malayalam News Paper\nസൂപ്പര് ബോള്, സൂപ്പര് സണ്ടേ\nStory Dated: Friday, January 31, 2014 01:23 hrs UTC\nന്യുജഴ്‌സി * അമേരിക്ക ഒരുങ്ങി കഴിഞ്ഞു. മറ്റ് ഏതു ദേശീയോത്സവത്തേക്കാളും ഗംഭീരമായി ആഘോഷിക്കുന്ന കായിക മാമാങ്കം സൂപ്പര് ബോളിന് കര്‍ട്ടനുയരുകയാണ്.\nഅമേരിക്കയെ പിടിച്ചുലച്ചിരിക്കുന്ന കായിക ജ്വരം സൂപ്പര് ബോളിന് ഫെബ്രുവരി രണ്ട് ഞായറാഴ്ച ന്യുജഴ്‌സിയിലെ ഈസ്റ്റ് റൂഥര്‍ഫോര്‍ഡിലുളള മെഡോലാന്‍ഡ് സ്‌പോര്‍ട്‌സ് കോംപ്ലക്‌സിലെ മെറ്റ് ലൈഫ് സ്‌റ്റേഡിയത്തില് വൈകുന്നേരം 6.25 നാണ് കിക്കോഫ്. അമേരിക്കയില് ഫുട്‌ബോള് കോണ്‍ഫറന്‍സ് ചാമ്പ്യന്മാരായ ഡെന്‍വര് ബ്രോങ്കോസും നാഷണല് ഫുട്‌ബോള് കോണ്‍ഫറന്‍സ് ചാമ്പ്യന്മാരായ സിയാറ്റില് സീഹോക്‌സും തമ്മിലാണ് മത്സരം. ഇരു ടീമുകളും അതാത് ഫുട്‌ബോള് കോണ്‍ഫറന്‍സില് ഒന്നാം സീഡുകളാണ്.\nരണ്ട് ഒന്നാം സീഡുകാര് ചാമ്പ്യന്‍സ് പോരാട്ടമായ സപ്പര് ബോളില് ഏറ്റുമുട്ടുന്നത് ഇതാദ്യം. തണുത്തുറഞ്ഞ കാലാവസ്ഥയില് സൂപ്പര് ബൗള് ഔട്ട് ഡോറില് നടത്തുന്നതും ഇതാദ്യം. ന്യുയോര്‍ക്ക്, ന്യുജഴ്‌സി സംസ്ഥാനങ്ങള് സൂപ്പര് ബൗളിന്റെ ആതിഥ്യം വഹിക്കുന്നതും ഇതാദ്യം. കൃത്രിമമായി നിര്‍മ്മിച്ച ഫീല്‍ഡ് ടര്‍ഫിലാണ് ഇത്തവണ മത്സരം നടക്കുക.\nഅമേരിക്കയില് ഏറ്റവും കൂടുതല് ആഘോഷിക്കപ്പെടുന്ന താങ്ക്‌സ് ഗീവിങ് ഡേ കഴിഞ്ഞാല് ഏറ്റവും കൂടുതല് ആളുകള് പങ്കെടുക്കുന്ന പരിപാടിയാണ് സൂപ്പര് ബോള്. ഫോക്‌സ് ടെലിവിഷനാണ് അമേരിക്കയില് സൂപ്പര് ബോള് സംപ്രേഷണം ചെയ്യുന്നത്. ലോകത്തില് ഏറ്റവും കൂടുതല് പേര് കാണുന്ന ടിവി പരിപാടിയും ഇതാണ്. പുതിയ പരസ്യങ്ങള് റിലീസ് ചെയ്യുന്നതും ഈ പരിപാടിക്കിടെയാണ്.\nമെറ്റ്‌ലൈഫ് സ്‌റ്റേഡിയത്തിലെ ഗ്യാലറിയിലെ എത്രാമത്തെ നിലയിലാണെന്നതും ഏത് സെക്ഷനിലാണെന്നതും പരിഗണിച്ച് 500 മുതല് നാലായിരത്തോളം ഡോളര് വരെയാണ് ടിക്കറ്റ് നിരക്കുകള്. ന്യുയോര്‍ക്ക് , ന്യുജഴ്‌സി മേഖലയിലെ സാമ്പത്തിക ഉത്തേജനത്തിനും സൂപ്പര് ബോള് കാരണമായേക്കുമെന്നാണ് സാമ്പത്തിക അവലോകന വിദഗ്ധര് കണക്കു കൂട്ടുന്നത്. 150 ഡോളറുളള ഒരു ഹോട്ടല് മുറിക്ക് 1500 ഡോളര് വരെയാണ് ഇപ്പോഴത്തെ വാടക നിരക്ക്. ചാര്‍ട്ടേഡ് ഫൈïറ്റിലാണ് ടീമംഗങ്ങള് ന്യുവാര്‍ക്ക് ലിബര്‍ട്ടി എയര്‍പോര്‍ട്ടില് എത്തിക്കൊണ്ടിരിക്കുന്നത്. രാജ്യം ഇതുവരെ കണ്ടിട്ടില്ലാത്ത വന് സുരക്ഷാ സംവിധാനങ്ങളും ഒരുക്കി കഴിഞ്ഞു. ന്യുയോര്‍ക്ക്, ന്യുജഴ്‌സി മേഖലയിലെ ജനങ്ങള് മുഴുവന് ഉത്സവ ലഹരിയിലാണ്.\nഇത്തവണ നടക്കുന്നത് സൂപ്പര് ബോളിന്റെ നാല്‍പ്പത്തിയെട്ടാം എഡീഷനാണ്. സൂപ്പര് ബോളിന്റെ ചരിത്രത്തില് ഏറ്റവും കൂടുതല് പേര് വീക്ഷിക്കുന്ന മത്സരമായിരിക്കും ഇതെന്നാണ് കണക്കാക്കപ്പെടുന്നത്. ടിവി ചാനലുകള്, ഇന്റര്‍നെറ്റ് ലൈവ് സ്ട്രീമിങ്, ഫോണ് ലൈവ് തുടങ്ങിയ വ്യത്യസ്തമായ മാധ്യമങ്ങളിലൂടെ കോടിക്കണക്കിന് പ്രേക്ഷകരിലേക്ക് എത്തിക്കാനുളള സംവിധാനമാണ് തയ്യാറാക്കപ്പെട്ടിരിക്കുന്നത്. 2000 മാധ്യമപ്രവര്‍ത്തരാണ് മത്സരം റിപ്പോര്‍ട്ട് ചെയ്യാനായി ന്യുജഴ്‌സിയില് തമ്പടിച്ചിരിക്കുന്നത്. ന്യുവാര്‍ക്കിലെ പ്രൂഡന്‍ഷ്യല് സെന്ററില് വെച്ച് കഴിഞ്ഞ ദിവസം മാധ്യമ പ്രതിനിധികളും താരങ്ങളും തമ്മിലുളള വാര്‍ത്താസമ്മേളനം സംഘടിപ്പിച്ചിരുന്നു.\n11.1 കാടി ആളുകള് വീക്ഷിച്ച 2011 ലെ സൂപ്പര് ബോള് മത്സരമാണ് നിലവില് അമേരിക്കന് ചരിത്രത്തില് ഏറ്റവുമധികം ആളുകള് വീക്ഷിച്ച ടെലിവിഷന് പ്രോഗ്രാം. ലോകത്തില് വച്ചു തന്നെ ഏറ്റവും ആളുകള് വീക്ഷിക്കുന്ന സ്‌പോര്‍ട്ട്‌സ് പരിപാടികളൊന്നുമാണ് സൂപ്പര് ബോള്. യുവേഫ ചാമ്പ്യന്‍സ് ലീഗ് ഫൈനല്‍സിനുശേഷം രണ്ടാം സ്ഥാനമാണ് സൂപ്പര് ബോളിന്.\nഇത്രയധികം പ്രേക്ഷകരെ ഒരുമിച്ചു കിട്ടുന്ന ഒരു ടെലിവിഷന് പരിപാടി വേറെയില്ലാത്തതിനാല് മിക്ക കച്ചവടക്കാരും തങ്ങളുടെ ഉപഭോക്താക്കളെ സമീപിക്കാന് ഏറ്റവും പറ്റിയ അവസരമായി സൂപ്പര് ബോളിനെ കാണുന്നു. പ്രമുഖ ബിയര് കമ്പനിയായ ബഡ് വൈസര്, പെപ്‌സി, കൊക്കക്കോള പോലുളള പ്രമുഖ വ്യവസായിക കമെറ്റ് ലൈഫ് സ്‌റ്റേഡിയള് തങ്ങളുടെ ഏറ്റവും മികച്ച പരസ്യങ്ങള് ഇറക്കുന്നത് സൂപ്പര് ബോളിന്റെ അവസരത്തിലാണ്.\nഅതുപോലെ ചെറുകിട ഉപയോക്താക്കള്‍ക്ക് പരസ്യത്തിലൂടെ ഒരു പേരു നേടാനുളള അവസരവുമാണ് ഇത്. വര്‍ഷം തോറും വര്‍ദ്ധിക്കുന്ന ആവശ്യകതമൂലം സൂപ്പര്‍ബോളില് പരസ്യം ചെയ്യാനുളള തുക കുത്തനെ ഉയര്‍ന്ന് 2013 ലെ നാല്‍പ്പത്തിയേഴാം സൂപ്പര് ബോളില് മുപ്പതു സെക്കന്‍ഡ് പരസ്യം ചെയ്യാനുളള ചെലവ് നാല് മില്യണ് ഡോളറിനു (20 കോടി ഇന്ത്യന് രൂപ) മുകളിലാണ്.\nവര്‍ഷങ്ങളിലൂടെ സൂപ്പര് ബോള് പരസ്യങ്ങള് ഒരു അനന്യസാംസ്‌കാരിക പ്രതിഭാസമായി രൂപപ്പെട്ടിട്ടുണ്ട്. പലരും പരസ്യം കാണാന് മാത്രമാണ് സൂപ്പര് ബോള് മത്സരം കാണാറ്. ഇതിനോടൊക്കെയൊപ്പം ഏറ്റവും മികച്ച പ്രേക്ഷക പ്രതികരണം ഏതു പരസ്യത്തിനാണ് എന്നറിയാന് യുസ്എ ടുഡേ ആന്‍് മീറ്റര് പോലുളള ദേശീയ സര്‍വ്വേകളും ശ്രമിക്കുന്നു. ഇന്ത്യന് വംശജന് രാജ്‌സൂരി സംവിധാനം ചെയ്ത ഡോറിറ്റോസ് ചിപ്‌സിന്റെ പരസ്യം ഇത്തവണ ടിവിയില് കണ്ടേക്കാം. റ്റൈം മെഷീന് എന്നു പേരിട്ടിരിക്കുന്ന ഈ കൊമേഴ്‌സ്യല് വഴി രാജ് സൂരിയും ഇന്ത്യയും ശ്രദ്ധിക്കപ്പെടുന്നുണ്ടോ എന്നറിയാന് ഞായറാഴ്ചത്തെ സൂപ്പര് ബോള് മത്സരം കാണുക.\nഅടുത്ത മൂന്നു വര്‍ഷത്തെ സ്‌റ്റേഡിയങ്ങള് ഇപ്പോഴേ നിശ്ചയിക്കപ്പെട്ടു കഴിഞ്ഞു. 2015 ല് അരിസോണയിലെ ഗ്ലെന്‍ഡെയ്‌ലാണ് മത്സരം നടക്കുക. യൂണിവേഴിസിറ്റി ഓഫ് ഫിനിക്‌സ് സ്‌റ്റേഡിയത്തില് ഇതിനായി ഒരുക്കങ്ങള് തുടങ്ങിയിട്ട് മൂന്നു വര്‍ഷമായി. 2016 ല് കാലിഫോര്‍ണിയായിലും 2017 ല് ടെക്‌സാസിലും സൂപ്പര് ബോള് എന്‍എഫ്എല് ചാമ്പ്യന് ഷിപ്പ് നടക്കും. ഇതില് അമ്പതാം എഡീഷന് നടക്കുന്ന ലെവീസ് സ്‌റ്റേഡിയത്തില് 2016 ഫെബ്രുവരി നടക്കാനിരിക്കുന്നത് ഗ്രാന്‍ഡ് ഷോയാണ്.\n'തേങ്ങാപ്പന്തുകളി എന്നു കളിയാക്കി മാറി നില്‍ക്കാനാണ് ഒട്ടുമിക്ക മലയാളികള്‍ക്കും താത്പര്യമെങ്കിലും മുഖ്യധാര അമേരിക്കക്കാര്‍ക്കിടയിലെ ആവേശം കണ്ടും വന്‍കിട കമ്പനികളുടെ ബ്രാന്‍ഡ് ലോഞ്ചിങ്ങും ആസ്വദിക്കാനുമാണ് കുറേ മലയാളികളെങ്കിലും ഇതു കാണുന്നത്. എന്‍എഫ്എല്ലിന്റെ ചരിത്രത്തില് ഏറ്റവും ചെലവേറിയ സ്‌റ്റേഡിയമാണ് ന്യുജഴ്‌സിയിലെ മെറ്റ് ലൈഫ് സ്‌റ്റേഡിയം. ഇതിനു ചെലവായത് 10 ബില്യണ് യുഎസ് ഡോളറാണ്. സ്‌റ്റേഡിയത്തിന്റെ സ്വീറ്റ് റൂമിലിരുന്നു കളി തത്സമയം കാണാനുളള സൗകര്യമുണ്ട്. പക്ഷേ ബാങ്ക് അക്കൗണണ്ടില് ഒരു മില്യണ് ഡോളര് കുറഞ്ഞത് വേണം.\nആവശ്യക്കാര് കൂടിയാല് തുകയും കൂടും. മൂവായിരത്തോളെ സെക്യൂരിറ്റി ഗാര്‍ഡുകളും എഴുനൂറോളം പൊലീസ് ഉദ്യോഗസ്ഥരുമാണ് ഡ്യൂട്ടിക്കുവേണ്ടി നിയോഗിക്കപ്പെട്ടിരിക്കുന്നത്. മഫ്തിയിലുളളവര് വേറെ. ആദ്യ സൂപ്പര് ബോള് ചാമ്പ്യന്‍ഷിപ്പ്, സ്വന്തമാക്കാനുളള ശ്രമത്തിലാണ് സീഹോക്ക്‌സ്.\nഎട്ടു മില്യണ് പൗണ്ട് ഗ്വാക്കമോളി സൂപ്പര് ബോള് സണ്ടേയില് മത്സരസമയം മാത്രം ഭക്ഷണിക്കപ്പെടുമെന്നാണ് കരുതപ്പെടുന്നത്. ഇതിനോടൊപ്പം 14,500 ടണ് ചിപ്‌സും ഉപയോഗിക്കുമത്രേ. സൂപ്പര് ബോളിന്റെ ചരിത്രത്തില് തണുപ്പു നിറഞ്ഞ കാലാവസ്ഥയില് മത്സരം നടക്കുന്നതും ഇതാദ്യമാണ്. പക്ഷേ, ഈ കൊടുംതണുപ്പിനൊന്നും സൂപ്പര്‍ബോളിന്റെ ആവേശം തെല്ലും കുറയ്ക്കാന് കഴിഞ്ഞിട്ടില്ല. കോടികളുടെ മണികിലുക്കം മുഴങ്ങുന്ന കായിക വേദി ഉണരാന് ഇനി ദിവസങ്ങള് മാത്രം ബാക്കി നില്‍ക്കേ, ന്യുയോര്‍ക്കും ന്യുജഴ്‌സിയും കാതോര്‍ത്തിരിക്കുന്നത് സൂപ്പര് ബോളിന്റെ കിക്കോഫിനുവേണ്ടി മാത്രമാണ്.


വായനക്കൂട്ടം ഒത്തുചേരൽ - നവംബർ | മനോരാജ്യത്തിലെ തോന്ന്യാക്ഷരങ്ങള്....!!!\nനാട്ടിലെ വായനാക്കൂട്ടത്തിലെ നിമിഷങ്ങൾ...\nSunday, November 23, 2014 10:01:00 PM\nവായനയും കൂട്ടായ്മയും വളരട്ടെ... ആശംസകള്.\nSunday, November 23, 2014 10:18:00 PM\nമാഷേ , വൈ എം എ എന്ന് കേട്ടപ്പോൾ നൊസ്റ്റാൾജിയയുടെ ഒരു ഇടിമിന്നൽ കേറി ട്ടോ ശരീരമാകെ . ക്ലാസ്സിൽ കേറാതെ രണ്ടു വർഷം ഞാൻ ജീവിച്ചത് അവിടത്തെ വായനശാലയും പുസ്തകങ്ങളും പിന്നെ പിറകിലെ ടീ വി ഹാളിൽ ഇരുന്നു ഇന്ത്യുടെ ക്രിക്കറ്റ് മാച്ചും കണ്ടാണ് . വേറെയും ചെറുവാടി സഹായാത്രികൾ ഉണ്ടാകും വായനശാലയിൽ നിന്നും വായനശാലകളിലേക്കുള്ള തീർത്ഥാടനം ആയിരുന്നു അന്ന് . YMA കഴിഞ്ഞാൽ YMB, അതും കഴിഞ്ഞാൽ ഉണ്ണികുട്ടി വൈദ്യരുടെ മറുവശത്തുള്ള ലീഗ് വായനശാല . അതും കഴിഞ്ഞ് എൻ വി ബ്രദേഴ്സിലെ പൊറോട്ടയും ബീഫും . കാക്കയുടെ കടയിൽ നിന്നും ഒരു വിൽസ് . വിജയയിലെ മാറ്റിനിയും കഴിഞ്ഞാൽ വീട്ടില് പോകാൻ സമയമായി .\nമാഷ് പറഞ്ഞു വന്നത് വേറൊരു വിഷയം ആണേൽ കൂടി വൈ എം എ എന്ന് കേട്ടാൽ ഇത്രേം എഴുതിയില്ലേൽ ഇന്ന് ഉറക്കം കിട്ടൂല . :) മാഷ് ക്ഷമിചെക്ക്. ഒന്നൂല്ലേലും മാഷിന്റെ നാട്ടിൽ തെണ്ടി തിരിഞ്ഞ കഥയല്ലേ പറഞ്ഞത്\nപ്രചോദനമായി കൂട്ടായ്മ വളരട്ടെ...\nമൻസൂർ...അപ്പോ അരീക്കോട് മൊത്തം കലക്കിക്കുടിച്ചിട്ടുണ്ട് എന്ന് സാരം\nFriday, December 12, 2014 8:29:00 PM


വിവാദങ്ങളിൽ ഒറ്റപ്പെട്ട് മുല്ലപ്പള്ളി; തള്ളിപ്പറഞ്ഞ് ലീഗ്, എ-ഐ ഗ്രൂപ്പുകളും അമർഷത്തിൽ | No one supporting mullapally on Covid queen statement against health minister\nവിവാദങ്ങളിൽ ഒറ്റപ്പെട്ട് മുല്ലപ്പള്ളി; തള്ളിപ്പറഞ്ഞ് ലീഗ്, എ-ഐ ഗ്രൂപ്പുകളും അമർഷത്തിൽ\nതിരുവനന്തപുരം, First Published 21, Jun 2020, 1:25 PM\nകോൺഗ്രസ് നേതൃത്വത്തിൻറെ ഇടപെടലുകൾ വേണ്ടത്രെ പോരെന്ന പരാതി നേരത്തെ ഉള്ള ലീഗ് മുല്ലപ്പള്ളിയെ തള്ളിപ്പറഞ്ഞിട്ടുണ്ട്. ഉമ്മൻ ചാണ്ടി കൂടുതൽ സജീവമായി രംഗത്തു വരണമെന്ന് അവർ ഇനി തുറന്ന് അഭിപ്രായപ്പെട്ടേക്കാം.\nതിരുവനന്തപുരം: ആരോഗ്യമന്ത്രിക്കെതിരായ വിവാദ പരാമർശത്തിൽ മുല്ലപ്പള്ളിയെ പരസ്യമായി തള്ളി മുസ്ലീം ലീഗ്. ആദ്യം പിന്തുണക്കാതെ ഒഴിഞ്ഞുമാറിയ ഉമ്മൻചാണ്ടി പിന്നീട് മുല്ലപ്പള്ളിയെ പ്രതിരോധിച്ച് വാർത്താകുറിപ്പിറക്കി. വിവാദ പരാമർശത്തിൽ തൊടാതെ മുഖ്യമന്ത്രി നടത്തിയ വിമർശനങ്ങൾക്ക് വൈകീട്ട് മൂന്നിന് പ്രതിപക്ഷനേതാവ് മറുപടി നൽകും. ആരോഗ്യമന്ത്രിയെ നിപ രാജകുമാരിയായും ഇപ്പോൾ കൊവിഡ് രാജ്ഞിയാവാനും ശ്രമിക്കുന്നുവെന്ന മുല്ലപ്പള്ളിയുടെ പ്രസ്താവനയാണ് വലിയ രാഷ്ട്രീയവിവാദങ്ങൾക്ക് കാരണമായത്.\nകെപിസിസിയുടെ സമുന്നതനായ നേതാവാണ് മുല്ലപ്പള്ളി. ആരോഗ്യമന്ത്രിക്ക് എതിരായ പരമാര്‍ശം ഒഴിവാക്കാമായിരുന്നു എന്നാണ് ലീഗ് നിലപാട്. പ്രസ്താവനയുടെ ഉത്തരവാദിത്തം പൂര്‍ണ്ണമായും മുല്ലപ്പള്ളിക്കാണ്. അത് യുഡിഎഫിന്‍റെ അഭിപ്രായം അല്ലെന്നും മുസ്ലീം ലീഗ് നിലപാടെടുത്തു.\nഎന്തു പറയണം എന്ന് തീരുമാനിക്കേണ്ടത് കെപിസിസി പ്രസിഡന്റ് മുല്ലപ്പള്ളി രാമചന്ദ്രൻ തന്നെയാണ്. പ്രസ്താവന പിൻവലിക്കണോ വേണ്ടയോ എന്ന നിലപാടെടുക്കേണ്ടതും അദ്ദേഹമാണ്. എന്നാൽ പറഞ്ഞത് ശരിയായില്ലെന്നും വ്യക്തിപരമായ പരാമര്‍ശം ഒഴിവാക്കുന്നതാണ് നല്ലതെന്നാണ് ലീഗിന്‍റെ അഭിപ്രായമെന്നും മുസ്ലീം ലീഗ് ജനറൽ സെക്രട്ടറി കെപിഎ മജീദ് പറഞ്ഞു.\nഅതേ സമയം മുല്ലപ്പള്ളിയുടെ പ്രസ്താവന ആയുധമാക്കി യുഡിഎഫിനെതിരെ ആയുധമാക്കാനുള്ള മുഖ്യമന്ത്രി പിണറായി വിജയന്‍റെ നടപടി അപലപനീയമാമെന്നും കെപിഎ മജീദ് പറഞ്ഞു. ഇതിന്റെ പേരിൽ പ്രതിപക്ഷത്തെ കരുണയില്ലാതെ വിമര്‍ശിക്കുന്ന മുഖ്യമന്ത്രിയോട് യോജിപ്പില്ലെന്നും അദ്ദേഹം വ്യക്തമാക്കുന്നു.\nപ്രവാസി വിഷയത്തിൽ സർക്കാരിനെതിരെ നീങ്ങിയ പ്രതിപക്ഷത്തെ മുല്ലപ്പള്ളിയുടെ അസ്ഥാനത്തെ പ്രസ്താവന പ്രതിരോധത്തിലാക്കി എന്ന വിലയിരുത്തലാണ് യുഡിഎഫിൽ പൊതുവിലുള്ളത്. നാളുകളായി മുല്ലപ്പള്ളിയോട് ഏറ്റുമുട്ടി നിൽക്കുന്ന എ-ഐ ഗ്രൂപ്പുകളും പാർട്ടിക്ക് അകത്ത് വിമർശനം ശക്തമാക്കുന്നു.\nയുഡിഎഫിലെ രണ്ടാം കക്ഷി പരസ്യമായി തള്ളിപ്പറഞ്ഞതോടെ കെപിസിസി അധ്യക്ഷൻ ഒറ്റപ്പെട്ടു. രാവിലെ കോട്ടയത്ത് മാധ്യമങ്ങളെ കണ്ടെങ്കിലും ഉമ്മൻചാണ്ടി മുല്ലപ്പള്ളിയെ പിന്തുണക്കാതെ ആദ്യം ഒഴിഞ്ഞുമാറി. തണ്ണുപ്പൻ നിലപാട് ചർച്ചയായതിന് പിന്നാലെ ഉമ്മൻചാണ്ടി പിന്നീട് വാർത്താകുറിപ്പിറക്കി പാർട്ടി അധ്യക്ഷനെ പിന്തുണച്ചു. കെപിസിസി പ്രസിഡണ്ടിനെ വളഞ്ഞിട്ടാക്രമിച്ച് കോൺഗ്രസ്സിനെ ദുർബ്ബലപ്പെടുത്താമെന്ന് സർക്കാറും സിപിഎമ്മും കരുതേണ്ടെന്നാണ് ഉമ്മൻ ചാണ്ടിയുടെ പ്രസ്താവന.\nമുല്ലപ്പള്ളിക്കെതിരായ മുഖ്യമന്ത്രിയുടെ പരാമർശങ്ങൾ നിർഭാഗ്യകരമാണ്, ഇങ്ങിനെ പറയാനുള്ള ധാർമ്മിക അവകാശത്തെ കുറിച്ച് മുഖ്യമന്ത്രി ആലോചിക്കണം. അതേ സമയം വിവാദ പരാമ‍ർശത്തിൽ മുല്ലപ്പള്ളി തന്നെ വിശദീകരിച്ചിട്ടുണ്ടെന്നും പ്രസ്താവനയിൽ ആവർത്തിക്കുന്നു. ഈ രീതിയിൽ വിവാദ പരാമർശത്തിൽ ഊന്നാതെ പ്രതിപക്ഷത്തിനെതിരായ മുഖ്യമന്ത്രിയുടെ മറ്റ് വിമർശനങ്ങൾക്ക് പരസ്യമറുപടി നൽകണമെന്നാണ് കോൺഗ്രസ്സിലെ ധാരണ.\nഈ തന്ത്രത്തിൻ്റെ ഭാഗമായാണ് ചെന്നിത്തലയുടെ മറുപടി വാർത്താസമ്മേളനം ഇന്ന് നടക്കുന്നത്. രാഷ്ട്രീയമറുപടി നൽകാൻ നേതൃത്വം ശ്രമിക്കുമ്പോഴും മുല്ലപ്പള്ളിക്കെതിരായ അമർഷം പാർട്ടിയിലും മുന്നണിയിലും പുകയുകയാണ്. കോൺഗ്രസ് നേതൃത്വത്തിൻറെ ഇടപെടലുകൾ വേണ്ടത്രെ പോരെന്ന പരാതി നേരത്തെ ഉള്ള ലീഗിൻറ അതൃപ്തിയും വിവാദപരാമർശത്തോടെ കൂടി. ഉമ്മൻചാണ്ടി കൂടുതൽ സജീവമാകണമെന്ന ആഗ്രഹം മെല്ലെ മെല്ലെ ഇനി ലീഗ് പരസ്യമാക്കാനൊരുങ്ങും. മുല്ലപ്പള്ളി വേണ്ടത്ര കൂടിയാലോചനകൾ നടത്തുന്നില്ലെന്ന പരാതിയുള്ള എ-ഐ ഗ്രൂപ്പുകളും പാർട്ടി അധ്യക്ഷനെതിരായ നീക്കങ്ങൾ സജീവമാക്കും\nLast Updated 21, Jun 2020, 1:25 PM


കൂടുതൽ പാലുൽപാദനത്തിന് രാത്രി ടാപ്പിങ് പരീക്ഷിച്ചാലോ? | Night Tapping\nകൂടുതൽ പാലുൽപാദനത്തിന് രാത്രി ടാപ്പിങ് പരീക്ഷിച്ചാലോ?\nജയിംസ് ജേക്കബ് January 29, 2020 05:13 PM IST\nരാത്രി ടാപ്പിങ്ങിലൂടെ ഉൽപാദനം കൂടുമെന്ന് അവകാശവാദം\nറബർ ടാപ്പ് ചെയ്യുന്നതെപ്പോൾ? രാവിലെ എന്നാവും എല്ലാവരുടെയും ഉത്തരം. കുറച്ചുകൂടി കൃത്യതയുള്ളവർ അതിരാവിലെ എന്നു പറഞ്ഞേക്കാം. എന്നാൽ ഇതാ മലപ്പുറം കേരള എസ്റ്റേറ്റിലെ റബർ കൃഷിക്കാരനായ ചെറിയാൻ ജെ.ചെറിയാൻ എന്ന ആസാദ് പറയുന്നു, രാത്രി ടാപ്പിങ്ങാണ് കൂടുതൽ മെച്ചമെന്ന്. സൂര്യനസ്തമിച്ച ശേഷം ടാപ്പിങ് നടത്തി അടുത്ത സൂര്യോദയത്തോടെ പാലെടുക്കുന്ന രീതിയാണ് രാത്രി ടാപ്പിങ്. വിശദമായ പഠനത്തിന്റെ അടിസ്ഥാനത്തിലാണ് തന്റെ കണ്ടെത്തലെന്ന് അദ്ദേഹം അവകാശപ്പെട്ടു.\nആകെ 500 മരങ്ങളുള്ള റബർതോട്ടത്തെ9ഭാഗങ്ങളായി തിരിച്ചായിരുന്നു ആസാദിന്റെ രാത്രികാല പരീക്ഷണ ടാപ്പിങ്. ഒരു ദിവസം ഒരു ഭാഗത്തെ പത്തു മരങ്ങൾ വീതം3ഭാഗങ്ങളിലെ 30 മരങ്ങളിൽ ടാപ്പിങ് നടത്തി. എന്നാൽ ഈ ഭാഗങ്ങൾ തമ്മിൽ ടാപ്പിങ് സമയത്തിൽ വ്യത്യാസമുണ്ടായിരുന്നു– രാവിലെ 5, വൈകുന്നേരം 6, രാത്രി9എന്നിങ്ങനെയായിരുന്നു ഓരോയിടത്തെയും ടാപ്പിങ്. അടുത്ത ദിവസം മറ്റു ഭാഗങ്ങളിലും പത്തു വീതം മരങ്ങളെ ടാപ്പിങ്ങിനു വിധേയമാക്കി. നാലു ദിവസത്തിലൊരിക്കൽ വീതം ഈ രീതിയിൽ ടാപ്പിങ് നടത്തിയപ്പോൾ കിട്ടിയ ഉൽപാദനം രാത്രികാല ടാപ്പിങ്ങിനെ സ്വീകാര്യമാക്കുന്നതായി ചെറിയാൻ ചൂണ്ടിക്കാട്ടി. രാസവളം നൽകാതെ വളർത്തിയ, ഏഴു വർഷം മാത്രം പ്രായമായ മരങ്ങളിൽനിന്നുള്ള ഉൽപാദനമാണിത്. ഉത്തേജനമരുന്ന് പുരട്ടിയും പുരട്ടാതെയും നടത്തിയ ടാപ്പിങ്ങിൽ സമാനമായ ഫലമാണ് ലഭിച്ചത്. മുൻപരിചയമില്ലാത്ത അന്യസംസ്ഥാന തൊഴിലാളിയാണ് മെഷീൻ ഉപയോഗിച്ച് പരീക്ഷണടാപ്പിങ് നടത്തിയത്.\nപഠനവിധേയമാക്കിയ മരങ്ങളിലെ ഉൽപാദനത്തിന്റെ ശരാശരിയാണ് താരതമ്യത്തിനായി പരിഗണിച്ചത്. ഇതനുസരിച്ച് ഒരു മരത്തിൽ (ആർആർഐഐ–430) നിന്നുള്ള ശരാശരി ഉൽപാദനം അതിരാവിലെ അഞ്ചിനു 177 മില്ലിയും സന്ധ്യയ്ക്ക് ആറിനു 189 മില്ലിയും രാത്രി ഒമ്പതിനു 183 മില്ലിയുമായിരുന്നു. രാത്രിയിൽ ടാപ്പ് ചെയ്യുന്ന 300 മരങ്ങളിൽനിന്ന് ശരാശരി 55 ലീറ്റർ ലാറ്റക്സ് കിട്ടുമെന്ന് ഈ കണക്ക് വ്യക്തമാക്കുന്നു. എന്നാൽ ഇനഭേദമനുസരിച്ച് ഈ കണക്കിൽ ചില വ്യത്യാസങ്ങളുണ്ട്. ആർആർഐഐ 414 ഇനത്തിൽ രാത്രികാല ഉൽപാദനം താരതമ്യേന കുറവായിരുന്നു. എന്നാൽ ആർആർഐഐ 105ലും 430ലും സന്ധ്യാ, രാത്രി ടാപ്പിങ്ങുകളിൽ കൂടുതൽ ലാറ്റക്സ് കിട്ടി. വിശദമായ കണക്ക് ചുവടെ: (ബോക്സ്)\nരാത്രി ടാപ്പിങ്ങിലൂടെ ലാറ്റക്സ് ഉൽപാദനം കൂടുമെന്നും ഡിആർസിയിൽ വ്യതിയാനമുണ്ടാകില്ലെന്നും ആസാദ് ചൂണ്ടിക്കാട്ടുന്നു. അതോടൊപ്പം ആർആർഐഐ 430 ഇനം ഉൽപാദനക്ഷമതയിലും രോഗപ്രതിരോധശേഷിയിലും കൂടുതൽ മികച്ചതാണെന്നും അദ്ദേഹം ഉറപ്പിക്കുന്നു. ഉൽപാദനവർധന മാത്രമല്ല, രാത്രികാല ടാപ്പിങ്ങിന്റെ മെച്ചമെന്ന് ആസാദ്. രാത്രിയിൽ വെട്ടുന്ന റബർമരങ്ങളിൽനിന്ന് അതിരാവിലെ ലാറ്റക്സ് ശേഖരിച്ച ശേഷം കൃഷിക്കാർക്ക് മറ്റു ജോലികൾക്കായി പോകാനാകുമെന്ന സൗകര്യമാണ് ഏറ്റവും പ്രധാനം. മറ്റു ജോലികളുള്ളവരെ ടാപ്പിങ്ങിലേക്ക് ആകർഷിക്കാൻ ഇതു സഹായിക്കും. പകൽസമയത്ത് ഉത്തേജകമരുന്നു പുരട്ടി ടാപ്പ് ചെയ്യുമ്പോൾ രണ്ടും മൂന്നും തവണ പാൽ ശേഖരിക്കേണ്ടിവരുന്നത് അധ്വാനഭാരം കൂട്ടാറുണ്ട്. എന്നാൽ രാത്രിയിലെ തണുത്ത കാലാവസ്ഥയിൽ ലാറ്റക്സ് ഉറയ്ക്കില്ലെന്നതിനാൽ രാവിലെ വരെ വീഴുന്ന പാൽ ഒരുമിച്ചു ശേഖരിച്ചാൽ മതി. ആഴ്ചടാപ്പിങ്ങിൽ ഇത് ഏറെ പ്രസക്തമാണ്.\nഎന്നാൽ വിവിധ സമയക്രമങ്ങൾ പഠനവിധേയമാക്കിയതിന്റെ അടിസ്ഥാനത്തിൽ അതിരാവിലെയുള്ള ടാപ്പിങ്ങാണ് റബർബോർഡ് ശുപാർശ ചെയ്യുന്നതെന്ന് ബോർഡിന്റെ ലാറ്റക്സ് ഹാർവസ്റ്റ് ടെക്നോളജി വിഭാഗം ജോയിന്റ് ഡയറക്ടർ രാജഗോപാൽ പറഞ്ഞു. റബർമരങ്ങളിലെ ലാറ്റക്സിന്റെ പ്രവാഹസമ്മർദം സൂര്യൻ അസ്തമിക്കുമ്പോൾ മുതൽ വർധിച്ചുതുടങ്ങി രാത്രി പത്തുമണിയാകുമ്പോഴേക്കും പരമാവധി തോതിലെത്തും. അടുത്ത ദിവസം സൂര്യനുദിക്കുന്നതുവരെ ഈ മർദം നിലനിൽക്കുന്നതിനാൽ രാത്രിയിൽ കിട്ടുന്ന അതേ ഉൽപാദനം അതിരാവിലെയും നേടാനാകും. ഇഴജന്തുക്കളുെട ഉപദ്രവംപോലുള്ള സുരക്ഷാപ്രശ്നങ്ങൾ കൂടി പരിഗണിച്ചാണ് രാത്രിയിലെ ടാപ്പിങ് ശുപാർശ ചെയ്യാത്തത്. എന്നാൽ കൃഷിക്കാർക്ക് സൗകര്യപ്രദമാണെങ്കിൽ രാത്രിയിൽ ടാപ്പ് ചെയ്യാവുന്നതാണെന്നും അദ്ദേഹം അറിയിച്ചു.\nഫോൺ : 9656666654


സ്വര്‍ണ്ണക്കടത്ത് കേസ് സി.പി.ഐ ബ്രാഞ്ച് സെക്രട്ടറി അറസ്റ്റില് – Aim News\nവ്രവാദ ബന്ധം ആരോപിക്കുന്ന സ്വര്‍ണ്ണക്കടത്ത് കേസില് എന്.ഐ.എയുടെ നിർണ്ണായക അറസ്റ്റ്.\nമതനിന്ദ ആരോപിച്ച് തൊടുപുഴ ന്യൂമാന് കോളേജിലെ അധ്യാപകനായ ടി.ജെ ജോസഫിന്‍റെ കൈവെട്ടിയ കേസില് പൊലീസ് പ്രതി ചേര്‍ത്ത മൂവാറ്റുപുഴ സ്വദേശി മുഹമ്മദ് അലിയെ അന്വേഷണ സംഘം അറസ്റ്റ് ചെയ്തു.\nഇയാളോടൊപ്പം മുവാറ്റുപുഴയിലെ സി.പി.ഐ ബ്രാഞ്ച് സെക്രട്ടറി മുഹമ്മദലി ഇബ്രാഹിമിനെയും എൻ.ഐ.എ അറസ്റ്റ് ചെയ്തു. ഇതിന് പിന്നാലെ മുഹമ്മദലി ഇബ്രാഹിമും മൂവാറ്റുപുഴ എം.എൽ.എ എൽദോ എബ്രഹാമും ഒരുമിച്ചുള്ള ചിത്രങ്ങൾ പുറത്ത് വന്നു.\nഇതോടെ കേസിൽ സി.പി.എമ്മിനോടൊപ്പം സി.പി.ഐ കൂടി പ്രതിരോധത്തിലായിരിക്കുകയാണ്. ഇയാൾക്കെതിരെ സി പി.ഐ നേതൃത്വം അച്ചടക്ക നടപടി സ്വീകരിക്കാനാണ് സാധ്യത\nസ്വര്‍ണക്കടത്ത് കേസിലെ പ്രതിയായ റമീസില് നിന്ന് സ്വര്‍ണം വാങ്ങി വിവിധയിടങ്ങളില് വിതരണം ചെയ്തത് മുഹമ്മദലി ഇബ്രാഹിമും കൂട്ടാളിയുമാണ് എൻഐഎ വ്യക്തമാക്കി. റമീസില് നിന്നാണ് ഇവരെ കുറിച്ചുളള വിവരങ്ങള് ലഭിച്ചത്.തിരുവനന്തപുരത്തെ ഹോട്ടലില് വച്ച് റമീസ് ഇരുവരുമായി കൂടിക്കാഴ്ച നടത്തിയിരുന്നു. തുടര്‍ന്ന് ജൂണ് 24,25 തീയതികളിലാണ് പ്രതികള് സ്വര്‍ണം വിവിധയിടങ്ങളില് എത്തിച്ച് വിതരണം ചെയ്തത്.\nഎറണാകുളത്തും മലപ്പുറത്തുമായി ആറിടങ്ങളില് നടത്തിയ റെയ്ഡില് രണ്ടു ഹാര്‍ഡ് ഡിസ്ക്, എട്ടു മൊബൈല് ഫോണ്, ഒരു ടാബലറ്റ്, ആറു സിം കാര്‍ഡുകള്, ഒരു ഡിജിറ്റല് വീഡിയോ റെക്കോര്‍ഡര്,അഞ്ചു ഡി വി ഡികള് എന്നിവ പിടിച്ചെടുത്തു. സ്വര്‍ണക്കടത്ത് കേസില് ഇതുവരെ 10 പേരാണ് എൻഐഎ കസ്റ്റഡിയിലായിരിക്കുന്നത്.\nRelated Topics:സ്വര്‍ണ്ണക്കടത്ത് കേസ് സി.പി.ഐ ബ്രാഞ്ച് സെക്രട്ടറി അറസ്റ്റില്


സെക്രട്ടറിയേറ്റിൽ നിന്നും ജമ്മു കശ്മീർ പ്രത്യേക പതാക നീക്കം ചെയ്തു-J&K state flag removed from secretariat\nഞായറാഴ്ച ത്രിവർണ പതാക മാത്രമാണ് സെക്രട്ടറിയേറ്റിൽ ഉയർന്നത്\nAugust 26, 2019 8:26:21 am\nശ്രീനഗർ: ജമ്മു കശ്മീരിന്റെ പ്രത്യേക പദവി കേന്ദ്രം റദ്ദാക്കി മൂന്നാഴ്ചയ്ക്ക് ശേഷം ശ്രീനഗറിലെ സിവിൽ സെക്രട്ടേറിയറ്റിൽ നിന്ന് ജമ്മു കശ്മീർ സംസ്ഥാന പതാക നീക്കം ചെയ്തു. ഞായറാഴ്ച ത്രിവർണ പതാക മാത്രമാണ് സെക്രട്ടറിയേറ്റിൽ ഉയർന്നത്.\nജമ്മു കശ്മീർ സർക്കാർ ഞായറാഴ്ച പത്രസമ്മേളനം ഒഴിവാക്കിയതിനാൽ സിവിൽ സെക്രട്ടേറിയറ്റിൽ നിന്ന് സംസ്ഥാന പതാക നീക്കം ചെയ്യുന്നതിനെ കുറിച്ച് ഔദ്യോഗിക പ്രസ്താവനകളൊന്നും ഉണ്ടായിരുന്നില്ല.\nജമ്മു കശ്മീർ സംസ്ഥാനത്തിന്റെ മൂന്ന് ചിഹ്നങ്ങളിൽ ഒന്നായിരുന്നു പ്രത്യേക സംസ്ഥാന പതാക. പ്രത്യേക ഭരണഘടനയും ക്രിമിനൽ നടപടിക്രമ കോഡുമായിരുന്നു മറ്റ് രണ്ടെണ്ണം. ഓഗസ്റ്റ് അഞ്ചിന്, ജമ്മു കശ്മീരിന് പ്രത്യേക പദവി നൽകുന്ന ആർട്ടിക്കിൾ 370 കേന്ദ്രം റദ്ദാക്കുകയും, സംസ്ഥാനത്തെ രണ്ട് കേന്ദ്രഭരണ പ്രദേശങ്ങളായി വിഭജിക്കുകയും ചെയ്തു. ജമ്മു കശ്മീർ നിയമസഭയുള്ള ഒരു കേന്ദ്രഭരണ പ്രദേശവും നിയമസഭയില്ലാത്ത ലഡാക്ക് കേന്ദ്രഭരണ പ്രദേശവുമായാണ് തിരിച്ചിരിക്കുന്നത്.\nശ്രീനഗറിലെ സിവിൽ സെക്രട്ടേറിയറ്റിൽ ഇന്ത്യൻ ദേശീയ പതാകയ്‌ക്കൊപ്പം എല്ലാ ദിവസവും രാവിലെ സംസ്ഥാന പതാക ഉയർത്തുകയും വൈകുന്നേരം പുറത്തെടുക്കുകയും ചെയ്തിരുന്നു. എന്നാൽ ഞായറാഴ്ച രാവിലെ സംസ്ഥാന പതാക ഉയർത്തിയിട്ടില്ലെന്ന് ദൃക്‌സാക്ഷികൾ പറഞ്ഞു.\nജമ്മു കശ്മീർ പതാക ഉയർത്തുന്നത് അവസാനിപ്പിക്കാൻ, സർക്കാർ പുനഃസംഘടന ഉത്തരവ് പ്രകാരം കേന്ദ്രഭരണ പ്രദേശമാകുമ്പോൾ നവംബർ ഒന്ന് വരെ കാത്തിരിക്കേണ്ട ആവശ്യമില്ലെന്ന് ഔദ്യോഗിക വൃത്തങ്ങൾ ഇന്ത്യൻ എക‌്സ്പ്രസിനോട് പറഞ്ഞു. “ഓഗസ്റ്റ്7ന് തന്നെ സർക്കാരിനു പതാക നീക്കം ചെയ്യാമായിരുന്നു. പ്രത്യേക പദവി റദ്ദാക്കുന്നത് ഉടനടി പ്രാബല്യത്തിൽ വന്നു, ”ഉദ്യോഗസ്ഥർ പറഞ്ഞു. സംസ്ഥാന പതാക ഇനി ഉയർത്താൻ സാധ്യതയില്ലെന്നും ഉദ്യോഗസ്ഥർ പറഞ്ഞു.\nഞായറാഴ്ച, താഴ്വരയിലെ സുരക്ഷാ നിയന്ത്രണങ്ങൾ 21-ാം ദിവസമായിരുന്നു. കശ്മീരിലെ ചില ഭാഗങ്ങളിൽ സിവിലിയൻ പ്രസ്ഥാനത്തിന്റെ നിയന്ത്രണങ്ങൾ ലഘൂകരിക്കപ്പെട്ടപ്പോൾ, കടകളും വ്യാപാര സ്ഥാപനങ്ങളും അടഞ്ഞു കിടന്നു, പൊതുഗതാഗതം തടസ്സപ്പെട്ടു. വളരെ കുറച്ച് സ്വകാര്യ വാഹനങ്ങൾ മാത്രമാണ് റോഡുകളിൽ ഓടിയത്.\nതാഴ്വരയുടെ മിക്ക ഭാഗങ്ങളിലും ലാൻഡ്‌ലൈൻ കണക്ഷനുകൾ പുനഃസ്ഥാപിച്ചതായി സർക്കാർ പറഞ്ഞെങ്കിലും ആശയവിനിമയ ഉപരോധം തുടർന്നു. ശ്രീനഗറിന്റെ മിക്ക ഭാഗങ്ങളിൽ നിന്നും വടക്ക്, തെക്കൻ കശ്മീരിലെ മറ്റ് ഭാഗങ്ങളിൽ നിന്നുമുള്ള ആളുകൾ തങ്ങളുടെ ലാൻഡ്‌ലൈൻ കണക്റ്റിവിറ്റി ഇനിയും പുനഃസ്ഥാപിച്ചിട്ടില്ലെന്ന് പറഞ്ഞു. സെല്ലുലാർ സേവനങ്ങൾ, ബ്രോഡ്‌ബാൻഡ്, മൊബൈൽ ഇന്റർനെറ്റ് എന്നിവ ഇപ്പോഴും കശ്മീരിലുടനീളം താൽക്കാലികമായി നിർത്തിവച്ചിരിക്കുകയാണെന്നും അവർ പറയുന്നു.\nWeb Title: Jk state flag removed from secretariat


Aug 7, 2020, 11:51 pm IST\nകോഴിക്കോട്: കരിപ്പൂരിലുണ്ടായ വിമാനാപകടത്തില് മരണ സംഖ്യ ഉയരുന്നു. ഇതുവരെ 17 പേരുടെ മരണം സ്ഥിരീകരിച്ചു. 123 പേര്‍ക്ക് പരിക്കേറ്റിട്ടുണ്ട്. ഇതില് 15 പേരുടെ നില ഗുരുതരമാണ്. മരണ സംഖ്യ ഇനിയും ഉയരാനുള്ള സാധ്യതയാണുള്ളത്.\nമരിച്ചവരുടെ ലഭ്യമായ വിവരങ്ങള്\nപൈലറ്റ് ക്യാപ്റ്റന് ഡി.വി സാഠേ, സഹ പൈലറ്റ് ക്യാപ്റ്റന് അഖിലേഷ് എന്നിവര് കോഴിക്കോട് മിംസ് ആശപത്രിയില് മരിച്ചു. ഇവര്‍ക്കു പുറമെ, ദീപക്, അഖിലേഷ്, ഐമ എന്ന കുട്ടിയും മിംസ് ആശുപത്രിയില് മരിച്ചിട്ടുണ്ട്.\nതിരൂര് സ്വദേശി സഹീര് സയ്യിദ് (38), പാലക്കാട് സ്വദേശി മുഹമ്മദ് റിയാസ് (23), 45 വയസുള്ള സ്ത്രീ, 55 വയസുള്ള സ്ത്രീ, ഒന്നര വയസുളള കുഞ്ഞ് എന്നിവര് കോഴിക്കോട് മെഡിക്കല് കോളേജില് മരിച്ചു.\nപിലാശ്ശേരി സ്വദേശി ഷറഫുദ്ദീന് (35), ബാലുശ്ശേരി സ്വദേശി രാജീവന് (61) എന്നിവര് ബേബി മെമ്മോറിയല് ആശുപത്രിയില് മരിച്ചു. തിരിച്ചറിഞ്ഞിട്ടില്ലാത്ത ഒരാള് ഫറോക്ക് ക്രസന്റ് ആശുപത്രിയിലും മരിച്ചതായാണ് വിവരം.


article by sunil m s | പതിറ്റാണ്ടുകൾക്ക് അണയ്ക്കാനാകാഞ്ഞ പ്രണയം - MarunadanMalayali.com\nJanuary 28, 2016 | 04:56 PM | Permalink\n1945 ഏപ്രിൽ ഇരുപത്തെട്ടാം തീയതി ഇറ്റലിയുടെ മുസ്സൊലീനി വെടിവച്ചു കൊല്ലപ്പെട്ടു. മുപ്പതാം തീയതി ജർമ്മനിയുടെ ഹിറ്റ്‌ലർ വെടിവച്ച് ആത്മഹത്യ ചെയ്തു. ഇരുവരുടേയും സഖ്യരാജ്യമായിരുന്ന ജപ്പാൻ തങ്ങൾ കീഴടങ്ങുന്നതായി ഓഗസ്റ്റ് പതിനഞ്ചിനു പ്രഖ്യാപിച്ചു. ആറു വർഷം കൊണ്ട് എട്ടു കോടിയോളം മരണത്തിനിട വരുത്തിയ രണ്ടാം ലോകമഹായുദ്ധം 1945 സെപ്റ്റംബർ രണ്ടിന് അവസാനിച്ചു. യുദ്ധം മൂലം ജർമ്മനിയിൽ മാത്രമായുണ്ടായ എഴുപത്തിനാലു ലക്ഷം മരണങ്ങളിൽ അമ്പത്തിമൂന്നു ലക്ഷം സൈനികരുടേതായിരുന്നു. അക്കൂട്ടത്തിൽ മരണപ്പെട്ട ഒരു സൈനികന്റെ മകളായിരുന്നു, റെസി.\nരണ്ടാം ലോകമഹായുദ്ധത്തിലേർപ്പെട്ട മുന്നണികൾ പരസ്പരം ബോംബുവർഷം നടത്തിയപ്പോൾ, ജനവാസപ്രദേശങ്ങളിൽ ബോംബിടരുതെന്ന പൊതുതത്വം പലപ്പോഴും അവഗണിക്കപ്പെട്ടു. തത്ഫലമായി ജർമ്മനിയിൽ മാത്രം തകർന്നതു മുപ്പത്താറു ലക്ഷം വീടുകൾ. അക്കൂട്ടത്തിലൊന്ന് റെസിയുടേതായിരുന്നു. 1945ൽ രണ്ടാം ലോകമഹായുദ്ധമവസാനിക്കുമ്പോൾ വിധവയായ അമ്മയോടൊപ്പം റെസിയുടെ ജീവിതം അക്ഷരാർത്ഥത്തിൽ തെരുവിലായിരുന്നു. അന്നു റെസിക്കു വയസ്സു പതിനഞ്ചു മാത്രം.\nരണ്ടാം ലോകമഹായുദ്ധം അവസാനിച്ചയുടൻ അമേരിക്ക, ബ്രിട്ടൻ, ഫ്രാൻസ്, സോവിയറ്റ് യൂണിയൻ എന്നീ സഖ്യരാജ്യങ്ങൾ ജർമ്മനിയെ വെട്ടിമുറിച്ചു സ്വന്തമാക്കി. എങ്കിലും, 1949ൽ അമേരിക്ക, ബ്രിട്ടൻ, ഫ്രാൻസ് എന്നിവയുടെ അധീനതയിലുണ്ടായിരുന്ന ഖണ്ഡങ്ങൾ പരസ്പരം ലയിച്ച് 'ഫെഡറൽ റിപ്പബ്ലിക്ക് ഓഫ് ജർമ്മനി' എന്നൊരു സ്വതന്ത്രരാഷ്ട്രമുണ്ടായി. അക്കൊല്ലം തന്നെ, സോവിയറ്റ് യൂണിയന്റെ അധികാരത്തിലുണ്ടായിരുന്ന ഖണ്ഡം 'ജർമ്മൻ ഡെമൊക്രാറ്റിക് റിപ്പബ്ലിക്ക്' ആയിത്തീർന്നു. ഫെഡറൽ റിപ്പബ്ലിക്കിലായിരുന്നു, റെസിയും അമ്മയും.\n1951ൽ ജർമ്മനിയിലെ ഒരു രാസവസ്തുനിർമ്മാണശാലയിൽ സെക്രട്ടറിയായി ജോലി ചെയ്യുകയായിരുന്ന റെസി ആൽഫ്രെഡിനെ കണ്ടുമുട്ടി. അന്നു റെസിക്കു വയസ്സ് ഇരുപത്തൊന്ന്, ആൽഫ്രെഡിന് ഇരുപത്തിനാല്. ഒരു ദന്തഡോക്ടറായിരുന്നു, ആൽഫ്രെഡ്. അവർ പരസ്പരം ആകർഷിതരായി, പ്രണയത്തിലുമായി.\nഅക്കാലത്തു ജർമ്മനിയിലെ സ്ഥിതി പരിതാപകരമായിരുന്നു. വെള്ളവും വൈദ്യുതിയുമില്ലാത്തൊരു കുടിലിലായിരുന്നു, റെസിയുടേയും അമ്മയുടേയും വാസം. തുച്ഛശമ്പളം. ദന്തഡോക്ടറായിരുന്നിട്ടും ആൽഫ്രെഡിന്റെ സ്ഥിതിയും വ്യത്യസ്തമായിരുന്നില്ല. വിദ്യാഭ്യാസപരമായും സാമ്പത്തികമായും ഉയരണമെന്ന് ആൽഫ്രെഡ് ആശിച്ചിരുന്നു. ജർമ്മനിയിൽ അതിനുള്ള സാദ്ധ്യത തീരെക്കുറവായിരുന്നു. അവിടന്ന് അനേകം പേർ അമേരിക്കയിലേയ്ക്കു കുടിയേറ്റം നടത്തിക്കൊണ്ടിരുന്നു. അവരെപ്പോലെ തനിക്കും അമേരിക്കയിലെത്താനായാൽ സ്വപ്നങ്ങൾ പൂവണിയുമെന്ന് ആൽഫ്രെഡ് വിശ്വസിച്ചു. അമേരിക്കയിലെത്തി ഒരു ജോലി നേടിയ ഉടൻ റെസിയോടു വിവാഹാഭ്യർത്ഥന നടത്താമെന്ന് ആൽഫ്രെഡ് കരുതിയിരുന്നു.\n1953ൽ ആൽഫ്രെഡ് ന്യൂയോർക്കിലേയ്ക്കുള്ള കപ്പലിൽക്കയറി. അമേരിക്കയിലെത്തിയെങ്കിലും, ആൽഫ്രെഡിനു ജോലിയൊന്നും ഉടനെ കിട്ടിയില്ല. ആൽഫ്രെഡിന്റെ അമേരിക്കൻ ജീവിതാരംഭം ദുരിതപൂർണമായിരുന്നു. ഉപജീവനമാർഗം പോലും തെളിയാഞ്ഞതുകൊണ്ട് റെസിയെ വിവാഹം കഴിച്ച് അമേരിക്കയിലേയ്ക്കു കൊണ്ടുവരാനുള്ള പദ്ധതി നീണ്ടുനീണ്ടുപോയി. ഒരേ ലക്ഷ്യത്തിലേയ്ക്കുള്ള മറ്റൊരു വഴിയെന്ന നിലയിൽ, അമേരിക്കയിലൊരു ജോലിക്കു ശ്രമിക്കാൻ ആൽഫ്രെഡ് റെസിയോട് അഭ്യർത്ഥിച്ചു. റെസിക്ക് അമേരിക്കയിൽ ജോലി ലഭിച്ചാൽ ജീവിതം സുഖകരമാകുമെന്ന് ആൽഫ്രെഡ് റെസിയെ ബോദ്ധ്യപ്പെടുത്തി.\nഅപ്പോളാണ് റെസിയെപ്പോലുള്ളവർക്ക് അമേരിക്കയിലൊരു ജോലി കിട്ടുക ദുഷ്‌കരമാണെന്നു മനസ്സിലായത്. നിരാശിതയാകാതെ റെസി തന്റെ ശ്രമം തുടർന്നു. അതിനിടയിൽ അമ്മ രോഗബാധിതയായി. റെസിയുടെ തുച്ഛശമ്പളം ചികിത്സയ്ക്കു തികയാതെയായി. അമ്മയ്ക്കു മരുന്നു വാങ്ങാനുള്ള പണം പോലുമില്ലാതിരിയ്‌ക്കെ, അമേരിക്കയ്ക്കുള്ള ടിക്കറ്റു വാങ്ങുന്ന കാര്യം ആലോചിക്കാൻ പോലും വയ്യാത്ത സ്ഥിതി.\nകുറേ നാൾ കഴിഞ്ഞപ്പോൾ ആൽഫ്രെഡിനെപ്പറ്റിയുള്ള ഒരു കിംവദന്തി റെസിയുടെ കാതുകളിലെത്തി: ആൽഫ്രെഡ് അമേരിക്കയിലെ ഒരു വനിതയെ പ്രണയിക്കുന്നത്രേ! വാർത്ത കേട്ടു റെസി തളർന്നു പോയി. അതു വെറും കിംവദന്തിയായിരിക്കുമെന്ന് അവൾ വിശ്വസിച്ചു. എന്നാൽ, അതു ശരിയാണോയെന്ന് ആൽഫ്രെഡിനോട് എഴുതിച്ചോദിക്കാനുള്ള ധൈര്യം അവൾക്കുണ്ടായുമില്ല. എന്തിനിനി ജീവിക്കണം, എന്നു റെസി സ്വയം ചോദിച്ചു. പക്ഷേ, ഒരു കാര്യം അവളെ ഭൂമിയിൽപ്പിടിച്ചു നിർത്തി: അമ്മ. അവളുടെ വരുമാനമുണ്ടായിട്ടും, അമ്മയുടെ ചികിത്സ വേണ്ടുംവണ്ണം നടത്താനായിരുന്നില്ല. അങ്ങനെയിരിയ്‌ക്കെ, അവൾ മരിച്ചാൽ അമ്മ വഴിയാധാരമായതു തന്നെ. അമ്മയ്ക്കുവേണ്ടി അവൾ ജീവിതം തുടർന്നു.\nഅമേരിക്കയിൽ താമസമാക്കിയ, സമ്പന്നനായൊരു ജർമ്മൻ യുവാവായിരുന്നു ഗുന്തർ. ഒരൊഴിവുകാലം ചെലവഴിക്കാൻ വേണ്ടി ഗുന്തറൊരിക്കൽ ജർമ്മനിയിലേയ്ക്കു വന്നു. വീസ്ബാദൻ എന്ന സ്ഥലത്തു വച്ചു യാദൃച്ഛികമായി ഗുന്തറും റെസിയും കണ്ടുമുട്ടി. പ്രഥമദൃശ്യത്തിൽത്തന്നെ ഗുന്തർ അനുരാഗവിവശനായി. അമേരിക്കയിലുള്ള ആൽഫ്രെഡിനെ താൻ പ്രണയിക്കുന്നെന്നും, സാമ്പത്തികനില മെച്ചപ്പെട്ടുകഴിഞ്ഞയുടൻ തങ്ങളിരുവരും വിവാഹം കഴിക്കുമെന്നും റെസി ഗുന്തറിനോടു തുറന്നു പറഞ്ഞു. റെസി മറ്റൊരാളിനെ പ്രണയിക്കുന്നെന്നറിഞ്ഞിട്ടും, ഗുന്തർ അടുത്ത ദിവസം തന്നെ റെസിയോടു വിവാഹാഭ്യർത്ഥന നടത്തി.\nറെസി ചിന്തിച്ചു. അമേരിക്കയിലേയ്ക്കു പോകാനും ആൽഫ്രെഡുമായി ഒരുമിക്കാനുമുള്ള ശ്രമങ്ങളിതുവരെ വിജയിച്ചിട്ടില്ല, അവയുടൻ വിജയിക്കുന്ന ലക്ഷണങ്ങളുമില്ല. തന്റെ തുച്ഛവരുമാനം മതിയാകാത്തതുമൂലം അമ്മയുടെ ചികിത്സ തൃപ്തികരമായ വിധത്തിൽ നടത്താനാവുന്നില്ല. അക്കാരണത്താൽ അമ്മയുടെ ആരോഗ്യനില ക്രമേണ ക്ഷയിച്ചുംകൊണ്ടിരിക്കുന്നു. ഇതു റെസിയെ അത്യധികം വേദനിപ്പിച്ചിരുന്നു. വിവാഹാഭ്യർത്ഥനയോടൊപ്പം ഗുന്തർ മുന്നോട്ടു വച്ച ഒരു വാഗ്ദാനം, റെസിയുടെ അമ്മയെ സ്വന്തം അമ്മയായി കണക്കാക്കി, അമേരിക്കയിൽ കൂടെത്താമസിപ്പിച്ചു പരിചരിച്ചോളാമെന്നായിരുന്നു.\nഅമ്മയുടെ ആയുസ്സു ദീർഘിപ്പിക്കാൻ മറ്റൊരു വഴിയും റെസിക്കു കാണാനായില്ല. റെസി ഗുന്തറിന്റെ വിവാഹാഭ്യർത്ഥന സ്വീകരിച്ചു.\nഇക്കാര്യം ആൽഫ്രെഡിനെ അറിയിക്കുന്ന കത്തെഴുതലായിരുന്നു, റെസിക്ക് ഏറ്റവും ദുഷ്‌കരമായിത്തോന്നിയത്. ആൽഫ്രെഡിനോടുള്ള പ്രണയത്തിന് യാതൊരു കുറവും സംഭവിക്കാതിരിയ്‌ക്കെ, മറ്റൊരാളെ വിവാഹം കഴിയ്‌ക്കേണ്ടി വരുന്നത് അസഹ്യമായിരുന്നു. എന്നാൽ, അമ്മയെ വേണ്ടുംവണ്ണം സംരക്ഷിക്കാനാകാതെ വരുന്നതു ചിന്തിക്കാൻ പോലുമാകാത്തതും.\nരാഷ്ട്രത്തിന്റെ നിർദ്ദേശമനുസരിച്ച് അന്യരാജ്യങ്ങളിൽപ്പോയി യുദ്ധം ചെയ്യുന്ന അമേരിക്കൻ പട്ടാളക്കാർക്ക് അവരുടെ ഭാര്യമാരിൽ നിന്നോ കാമുകിമാരിൽ നിന്നോ കത്തുകൾ കിട്ടാറുണ്ട്. അവയിൽച്ചിലത്, 'ഞാനിവിടെ മറ്റൊരാളുമായി പ്രണയത്തിലായി' അല്ലെങ്കിൽ 'ഞാൻ മറ്റൊരാളെ വിവാഹം ചെയ്തു' എന്നറിയിക്കുന്നതാകാറുണ്ട്. ഇവ 'പ്രിയ ജോൺ' കത്തുകൾ എന്നാണ് അറിയപ്പെട്ടിരുന്നത്. ദുഃഖം കടിച്ചമർത്തിക്കൊണ്ടു റെസി ആൽഫ്രെഡിന് 'പ്രിയ ജോൺ' കത്തെഴുതി.\nവിവാഹാനന്തരം ഗുന്തർ റെസിയേയും അമ്മയേയും കപ്പലിൽക്കയറ്റി അമേരിക്കയിലേയ്ക്കു കൊണ്ടു പോന്നു. പണ്ട് ആൽഫ്രെഡ് അമേരിക്കയിലേയ്ക്കു പോന്നതും അതേ കപ്പലിൽത്തന്നെയായിരുന്നു. അന്താരാഷ്ട്രതലത്തിൽ ഭക്ഷ്യപദാർത്ഥങ്ങൾ വില്പന നടത്തുന്നൊരു ദല്ലാളായി ഗുന്തർ ശോഭിച്ചു. ഗുന്തറിനോടൊപ്പമുള്ള റെസിയുടെ ജീവിതം സുഖസമൃദ്ധമായിരുന്നു. അവർക്കു രണ്ടു കുഞ്ഞുങ്ങളുണ്ടായി. ഗുന്തറിന് വ്യാപാരസംബന്ധമായി അന്യരാജ്യങ്ങളിൽ ഇടയ്ക്കിടെ സഞ്ചരിയ്‌ക്കേണ്ടി വന്നിരുന്നു. അപ്പോഴെല്ലാം ഗുന്തർ റെസിയേയും കുഞ്ഞുങ്ങളേയും കൂടെക്കൂട്ടുകയും ചെയ്തിരുന്നു.\nറെസിയെ ചുറ്റിപ്പറ്റിയുള്ള മനോഹര സങ്കല്പങ്ങൾ തകർന്നപ്പോൾ ആൽഫ്രെഡ് പഠനത്തിൽ ശ്രദ്ധ കേന്ദ്രീകരിച്ചു. അധികം താമസിയാതെ ആൽഫ്രെഡൊരു ശാസ്ത്രഗവേഷകനും വിദഗ്‌ദ്ധോപദേശം നൽകുന്നയാളും പ്രൊഫസ്സറുമായിത്തീർന്നു. ആൽഫ്രെഡിന്റെ വളർച്ചയിൽ ഗണ്യമായ പങ്കുവഹിച്ച ഒരമേരിക്കക്കാരനു ജർമ്മനിയിൽ വച്ചു ജനിച്ച മകളായ ഇംഗിനെ ആൽഫ്രെഡ് പിൽക്കാലത്തു വിവാഹം കഴിച്ചു. അവർക്കു നാലു കുഞ്ഞുങ്ങളുമുണ്ടായി. ആൽഫ്രെഡിന്റേയും ദാമ്പത്യജീവിതം സുഖസമൃദ്ധമായിരുന്നു.\nഅറുപതു വർഷം കടന്നുപോയി. ഇക്കാലമത്രയും റെസിയും ആൽഫ്രെഡും അവരവരുടെ വ്യത്യസ്ത ദാമ്പത്യജീവിതങ്ങൾ പരിഭവമൊന്നും കൂടാതെ, വിശ്വസ്തതയോടെ നയിച്ചുകൊണ്ടിരുന്നു. ആൽഫ്രെഡും റെസിയും തമ്മിൽ കാണുകയോ അന്വേഷിക്കുക പോലുമോ ചെയ്തില്ല.\nഏതാനും വർഷം മുമ്പ് ഇംഗ് ഓൾറ്റ്‌ഷൈമേഴ്‌സ് രോഗം ബാധിച്ച് ആശുപത്രിയിലായി. ഇംഗിനെ പരിചരിച്ചുകൊണ്ട് ആൽഫ്രെഡ് കൂടെത്താമസിച്ചു.\nവിറയ്ക്കുന്ന കരങ്ങളോടെ, തുടിക്കുന്ന ഹൃദയത്തോടെ റെസി ആൽഫ്രെഡിന്റെ നമ്പറിലേയ്‌ക്കൊരു സന്ദേശമയച്ചു: 'റെസിയെ ഓർമ്മയുണ്ടോ?'\nഉടൻ വന്നു, ആൽഫ്രെഡിന്റെ മറുപടി: 'റെസിയെ ജീവനുള്ള കാലം മറക്കുകയില്ല!' തൊട്ടുപുറകെ ആൽഫ്രെഡിന്റെ കോളും വന്നു.\nപരസ്പരം ഓർമ്മിക്കുന്നെന്നറിഞ്ഞ് ഇരുവരും ഗദ്ഗദകണ്ഠരായി. അല്പസമയത്തേയ്ക്ക് ഇരുവർക്കും സംസാരിക്കാനായില്ല.\nതുടർന്നവർ ഫോണിലൂടെ ഇടയ്ക്കിടെ ബന്ധപ്പെട്ടു. വിവരങ്ങൾ കൈമാറി. ഇരുവരുടേയും മനസ്സിൽ ഒരു കാലത്തുണ്ടായിരുന്ന പ്രണയാഗ്‌നി അണഞ്ഞിട്ടില്ലെന്ന് അവർ തിരിച്ചറിഞ്ഞു.\nഓൾറ്റ്‌ഷൈമേഴ്‌സ് രോഗബാധിതയായിരുന്ന ഇംഗിന് അധികക്കാലം ജീവിതം തുടരാനൊത്തില്ല. രോഗം മൂർച്ഛിച്ച് ഇംഗ് ചരമമടഞ്ഞു. പല തവണ ഹൃദയസ്തംഭനത്തെ നേരിട്ടു കഴിഞ്ഞിരുന്ന ഗുന്തറിന് മറ്റൊരു ഹൃദയസ്തംഭനത്തെ അതിജീവിക്കാനായില്ല; ഗുന്തറും ഇഹലോകവാസം വെടിഞ്ഞു. റെസി സന്തോഷത്തോടെ തുടർന്നും ജീവിക്കണമെന്നാഗ്രഹിച്ചിരുന്ന ഗുന്തർ തന്റെ മരണശേഷം ആൽഫ്രെഡുമായി ബന്ധപ്പെടാനുള്ള അനുവാദം റെസിക്കു നൽകിയിരുന്നു.\nഅല്പകാലം കഴിഞ്ഞപ്പോൾ ആൽഫ്രെഡും റെസിയും തങ്ങളുടെ പ്രണയത്തെപ്പറ്റി അവരവരുടെ കുഞ്ഞുങ്ങളെ (കുഞ്ഞുങ്ങളെല്ലാം മുതിർന്നു കഴിഞ്ഞിരുന്നു, അവർക്കവരുടേതായ കുടുംബങ്ങളുമുണ്ടായിക്കഴിഞ്ഞിരുന്നു) അറിയിച്ചു; തങ്ങളൊരുമിച്ചു ജീവിക്കാനാഗ്രഹിക്കുന്ന കാര്യവും വെളിപ്പെടുത്തി.\nവാർദ്ധക്യത്തിൽ കാലൂന്നിക്കഴിഞ്ഞിരിക്കുന്നതുകൊണ്ട് സുബോധത്തോടെയുള്ള ജീവിതം അധികക്കാലമുണ്ടാവില്ലെന്ന് ഇരുവർക്കുമറിയാം. അതുകൊണ്ടവർ പ്രണയിച്ചു ജീവിക്കുന്നു. ഈ ജീവിതത്തിൽ പരസ്പരം കണ്ടു മതിവരികയില്ലെന്നു ബോദ്ധ്യമുള്ളതുകൊണ്ട് അവർ സദാ കണ്ണിൽ കണ്ണും നട്ടു കഴിയുന്നു. ഇടയ്ക്കിടെ ആനന്ദാതിരേകത്താൽ അവർ തമ്മിൽത്തമ്മിൽ ചോദിക്കുന്നു, 'ഇതു യാഥാർത്ഥ്യം തന്നെയോ, അതോ സ്വപ്നമോ!'


അഗ്നിബാധകളും റോപ് വേ അപകടവും മലയാളികളെ ഓര്‍മിപ്പിക്കുന്നത് | ropeway accident at vagamon| fire broke out at ernakulam| Muralee thummarukudy| fire accident\nഅഗ്നിബാധകളും റോപ് വേ അപകടവും മലയാളികളെ ഓര്‍മിപ്പിക്കുന്നത്\nFeb 23, 2019, 07:02 PM IST\nഅഗ്നിബാധകള് അടുത്ത ദിവസങ്ങളില് ഇന്ത്യയില് പലയിടത്തും, കേരളത്തിലും നിരവധിയിടങ്ങളിലും ഉണ്ടായിക്കൊണ്ടിരിക്കുന്നു. പെട്ടെന്ന് പൊട്ടിപ്പുറപ്പെടുന്ന തീപിടിത്തങ്ങളില് വലിയ തോതില് ജീവാപായങ്ങള് സംഭവിക്കാതിരിക്കുന്നത് ഭാഗ്യംകൊണ്ടു മാത്രമാണ്. ആശങ്കാജനകമാണ് ഈ സാഹചര്യം. വാഗമണില് റോപ് വേ തകര്‍ന്നുണ്ടായ അപകടവും ആശങ്കയുണര്‍ത്തുന്നതാണ്. ഇത്തരം അപകടങ്ങളെ മുന്‍കൂട്ടി കാണുന്നതിലും സുരക്ഷാ സംവിധാനങ്ങളൊരുക്കുന്നതിലും നാം ഇപ്പോഴും വളരെ പിന്നിലാണ്. ഈ സാഹചര്യത്തില് ഐക്യരാഷ്ട്രസഭ ദുരന്ത ലഘൂകരണ വിഭാഗം മേധാവി മുരളി തുമ്മാരുകുടിയുടെ ഫേസ്ബുക്ക് പോസ്റ്റ് വായിക്കാം.\nബെംഗളൂരു എയറോ ഇന്ത്യ ഷോയുടെ പാര്‍ക്കിങ് ഗ്രൗണ്ടിലുണ്ടായ തീപിടിത്തം. ഫോട്ടോ: എപി\nഅതിരാവിലെ നാലുമണി തൊട്ട് യാത്രയായിരുന്നു. ഇപ്പോള് ജറുസലേമില് എത്തിയതേ ഉള്ളൂ. പത്രം തുറന്നു കാണുന്നത് മുഴുവന് സുരക്ഷയും ആയി ബന്ധപ്പെട്ട വാര്‍ത്തകള് തന്നെയാണ്.\nവാഗമണ്ണിലെ റോപ്പ് വേ തകര്‍ന്നതാണ് ഏറ്റവും വിഷമിപ്പിക്കുന്നത്. കുട്ടികളും കന്യാസ്ത്രീകളും ഉള്‍പ്പടെ പത്തിലേറെ പേര്‍ക്ക് അപകടം പറ്റിയിട്ടുണ്ട് എന്നാണ് വായിച്ചത്. പലരുടെയും പരിക്ക് ഗുരുതരമാണത്രെ. അറിഞ്ഞിടത്തോളം ഒരാഴ്ചയേ ആയുള്ളൂ ഈ റൈഡ് തുടങ്ങിയിട്ട്. ഓവര്‍ലോഡിങ്ങ് ആണ് കാരണമെന്നും പറയുന്നു.\nകാരണം എന്ത് തന്നെ ആയാലും പരിക്കേറ്റവര് ഏറ്റവും വേഗത്തില് സുഖം പ്രാപിക്കട്ടെ എന്ന് ആശംസിക്കുന്നു. കേരളത്തിലെ (ഇന്ത്യയില് പൊതുവെ) ഇത്തരം റൈഡുകളില് എല്ലാം തന്നെ അപകട സാധ്യത ഉണ്ട്. ശരിയായ നിര്‍മ്മാണ സ്റ്റാന്‍ഡേര്‍ഡുകള് പാലിക്കാത്തത്, ഇതിന്റെ നിര്‍മ്മാണത്തിന്റെ മേല്‍നോട്ടത്തിനും സര്‍ട്ടിഫിക്കേഷനും ഒന്നും വേണ്ടത്ര അറിവുള്ള ആളുകള് ഇല്ലാത്തത്, സര്‍ട്ടിഫിക്കേഷന് കിട്ടിക്കഴിഞ്ഞാല് പിന്നെ പരമാവധി പണം ഉണ്ടാക്കണം എന്ന തരത്തില് ഓപ്പറേറ്റ് ചെയ്യുന്നത്, വേണ്ടസമയത്ത് അറ്റകുറ്റപ്പണികള് നടത്താത്തത്, റൈഡില് കേയറുന്ന ആളുകള് വേണ്ടത്ര അച്ചടക്കം പാലിക്കാത്തത് എന്നിങ്ങനെ കാരണങ്ങള് പലത് ഉണ്ടാകാം. ഇതൊന്നും ഒറ്റയടിക്ക് മാറ്റാന് പറ്റുന്നതല്ല, മാറാന് പോകുന്നുമില്ല. അതേ സമയം എന്തെങ്കിലും അപകടം ഉണ്ടായിക്കഴിഞ്ഞാല് പരിക്കേറ്റവര്‍ക്ക് ശരിയായ ചികിത്സയോ അപകടത്തില് മരിച്ചവര്‍ക്ക് നഷ്ടപരിഹാരമോ നല്കാന് വേണ്ടത്ര സംവിധാനങ്ങള് മിക്കയിടത്തും ഇല്ല.\nറോപ് വേ. (ഫയല് ചിത്രം)\nഎന്റെ വായനക്കാരോട് ഒരു കാര്യം മാത്രം പറയാം. കേരളത്തില് അഡ്വെഞ്ചര് ടൂറിസമോ ആക്ടിവിറ്റിയോ നടത്തുന്നതിന് മുന്‍പ് നിങ്ങള്‍ക്ക് ആരോഗ്യ ഹെല്‍ത്ത് ഇന്‍ഷുറന്‍സ് ഉണ്ടെന്ന് ഉറപ്പ് വരുത്തുക. കാരണം വള്ളി പൊട്ടി താഴെ എത്തിയാല് മിക്കവാറും തനിക്ക് താനേ കാണൂ..\nരണ്ടാമത്തെ വാര്‍ത്ത ബാംഗളൂരില് നിന്നാണ്. എയ്‌റോ ഷോയുടെ അടുത്ത് പാര്‍ക്ക് ചെയ്തിരുന്ന നൂറോളം കാറുകള് കത്തി നശിച്ചു എന്നതാണ്. കാരണം എന്താണെന്ന് അറിയില്ല. നിങ്ങളുടെ കാറുകള് അവിടെ ഉണ്ടായിരുന്നു, നിങ്ങള് അവിടെ ഇല്ലായിരുന്നു എങ്കില് പിന്നെ പ്രത്യേകിച്ച് ഒന്നും ചെയ്യാനില്ല. പക്ഷെ ഒരു കാര്യം മാത്രം പറയാം. സുരക്ഷയെ കൂടുതല് കാര്യമായി എടുക്കുന്ന സ്ഥലങ്ങളില് ഒക്കെ 'റിവേഴ്സ് പാര്‍ക്കിങ്ങ്' നിര്‍ബന്ധമാക്കുന്നത് ഇത്തരം ഒരു സാഹചര്യം മുന്നില് കണ്ടിട്ടാണ്. സാധാരണ പാര്‍ക്കിങ്ങില് നമ്മള് കാര് മുന്നോട്ട് കയറ്റിയാണല്ലോ പാര്‍ക്ക് ചെയ്യുന്നത്. തിരിച്ചിറങ്ങാന് ആദ്യം ചെയ്യുന്നത് റിവേഴ്സ് ആയി എടുക്കുകയാണ്. അപ്പോള് ഒരു അപകട സമയത്ത് കുറച്ചു കൂടുതല് ആളുകള് ഒരുമിച്ച് കാര് പുറത്തേക്ക് എടുക്കാന് നോക്കിയാല് എല്ലാവരും റിവേഴ്സ് എടുക്കും കൂട്ടിയിടിക്കും ആര്‍ക്കും രക്ഷപെടാന് പറ്റില്ല. ചുരുങ്ങിയത് നമ്മുടെ ഫ്‌ലാറ്റുകളില് എങ്കിലും ഈ സംവിധാനം ഒന്ന് നിര്‍ബന്ധം ആക്കണം.\nമൂന്നാമത്തേത് അഗ്‌നിസുരക്ഷയെ പറ്റി 'ഇപ്പൊ ശരിയാക്കാന്' പോകുന്ന വാര്‍ത്തകള് ആണ്. എറണാകുളത്ത് അഗ്‌നിബാധ ഉണ്ടായ സാഹചര്യത്തില് ഉയര്‍ന്ന കെട്ടിടങ്ങളില് നിന്നും 'ഒഴിപ്പിക്കല് പ്ലാന്' മാര്‍ച്ച് അഞ്ചിന് മുന്‍പ് ഉണ്ടാക്കണം എന്നും വേണ്ടത്ര സുരക്ഷാ സംവിധാനം ഇല്ലാതെ പ്രവര്‍ത്തിക്കുന്ന കെട്ടിടങ്ങള്‍ക്കെതിരെ മാര്‍ച്ച് പതിനഞ്ചിന് മുന്‍പ് കര്‍ശന നടപടി സ്വീകരിക്കണം എന്നുമൊക്കെയാണ് തീരുമാനം. തട്ടേക്കാടില് ബോട്ടപകടം ഉണ്ടായപ്പോള് ബോട്ടുകള്‍ക്കെതിരെയും പുറ്റിങ്ങലില് വെടിക്കെട്ടപകടം ഉണ്ടായപ്പോള് കരിമരുന്നു പ്രയോഗക്കാര്‍ക്കെതിരെയും ഒക്കെ ഇത്തരത്തില് 'ഉടനടി' 'കര്‍ശന' നടപടികള് ഉണ്ടായി. ഒരു മാസം കഴിഞ്ഞപ്പോള് അത് തീര്‍ന്നു.\nകേരളത്തിലെ ഉയര്‍ന്ന കെട്ടിടങ്ങളിലെ അപകട സാധ്യതയെ പറ്റി ഞാന് പറഞ്ഞു തുടങ്ങിയിട്ട് അഞ്ചു വര്‍ഷം എങ്കിലും ആയി. സുരക്ഷ ഉണ്ടാക്കാനുള്ള സംവിധാനം ഒന്നും ഒരു മാസം കൊണ്ടൊന്നും ഉണ്ടാക്കാന് പറ്റുന്ന കാര്യമല്ല. കേരളത്തിലെ ടൌണ് പ്ലാനിംഗില് മാറ്റം ഉണ്ടാകുന്നത് വരെ അടിസ്ഥാനമായി സുരക്ഷ ഉണ്ടാവുകയും ഇല്ല. കെട്ടിടങ്ങളും സ്ഥാപനങ്ങളും ഒക്കെ വേണ്ടത്ര അഗ്‌നിശമന സുരക്ഷ പാലിച്ച് മാത്രം പ്രവര്‍ത്തിക്കണം എന്ന് നിര്‍ബന്ധിച്ചാല് സെക്രട്ടറിയേറ്റ് ഉള്‍പ്പടെ എത്ര സ്ഥാപനങ്ങള്‍ക്ക് പ്രവര്‍ത്തിക്കാന് പറ്റുമെന്ന് പറയാന് പറ്റില്ല. നമ്മുടെ പോലീസും ഫയര് സര്‍വീസും ഒക്കെ അടുത്ത ഒരുമാസം കെട്ടിടങ്ങളുടെ പുറകെ നടന്നാല് അഴിമതി കൂടും എന്നല്ലാതെ സുരക്ഷ ഉറപ്പാക്കല് ഒന്നും ഉണ്ടാകില്ല.\nഎന്റെ നിര്‍ദ്ദേശം ഇതാണ്. 'ഉടനടി' പരിപാടികള് അല്ല നമുക്ക് വേണ്ടത്. നമുക്ക് ഒരു സുരക്ഷാ സംസ്‌കാരത്തിന്റെ പ്രശ്‌നം ഉണ്ടെന്ന് അംഗീകരിക്കുക. അത് അഗ്‌നി സുരക്ഷയുടെ മാത്രമല്ല. ഒരു വര്‍ഷം നാലായിരത്തിന് മുകളില് ആളുകളാണ് റോഡില് മരിക്കുന്നത്, അതില് ഇരുന്നൂറ് പേരില് കൂടുതല് കെ എസ് ആര് ടി സിയും ആയി ബന്ധപ്പെട്ട അപകടങ്ങളില് ആണ്. ഇരുന്നൂറ്റി അന്‍പതില് അധികം ആളുകള് ആണ് ഷോക്കടിച്ച് മരിക്കുന്നത്, അതില് മുപ്പതോളം ആളുകള് ബോര്‍ഡ് ജോലിക്കാര് (കരാര് ജോലിക്കാര് ഉള്‍പ്പടെ) ആണ്.എന്നിട്ടും ഈ രണ്ടു സ്ഥാപനങ്ങളില് പ്രൊഫഷണല് ആയി പരിശീലനം ഉള്ള സുരക്ഷാ ഉദ്യോഗസ്ഥര് ഇല്ല. സുരക്ഷാ പരിശീലനം നേടിയ ആയിരക്കണക്കിന് മലയാളികള് ഉണ്ട്. ഗള്‍ഫ് രാജ്യങ്ങളില് നൂറു കണക്കിന് മലയാളികള് അഗ്‌നി സുരക്ഷ തൊട്ട് കണ്‍ഫൈന്‍ഡ് സ്പേസ് എന്‍ട്രി വരെ ഉള്ള വിഷയങ്ങളില് വിദഗ്ദ്ധര് ആയിട്ടുണ്ട്. പക്ഷെ ഇവര്‍ക്കൊന്നും ജോലി കിട്ടാനോ ചെയ്യാനോ ഉള്ള ഒരു സാഹചര്യവും കേരളത്തില് ഇല്ല.\nകേരളത്തില് സുരക്ഷക്ക് വേണ്ടി മാത്രം ഇംഗ്ലണ്ടിലെ ഹെല്‍ത്ത് ആന്‍ഡ് സേഫ്റ്റി എക്‌സിക്യൂട്ടീവ് പോലെ ഒരു സംവിധാനം ഉണ്ടാക്കണം. ഇംഗ്ലണ്ടില് പോലീസിലും അധികാരം ഉള്ള സ്ഥാപനം ആണത്. അവിടെ സുരക്ഷയെ പറ്റി പഠിച്ച ആളുകള് ഉണ്ടാകണം. വായനശാല വാര്‍ഷികം തൊട്ട് അമ്പലത്തിലെ വെടിക്കെട്ട് വരെ ഉള്ള സാഹചര്യത്തിലെ സുരക്ഷ നിയന്ത്രിക്കാന് മാര്‍ഗ്ഗരേഖകള് ഉണ്ടാക്കണം, അവ നടപ്പിലാക്കാന് പ്രൊഫഷണല് ആയ ആളുകളെ ജോലിക്ക് വെക്കുന്നത് നിര്‍ബന്ധമാക്കണം. എല് കെ ജിയിലെ ഒന്നാമത്തെ ദിവസം മുതല് കുട്ടികളെ സുരക്ഷയെ പറ്റി പറഞ്ഞു മനസ്സിലാക്കണം. ഇതിനൊക്കെ കുറച്ചു സമയം എടുത്തോട്ടെ. ഈ മന്ത്രിസഭ വരുന്നതിന് മുന്‍പ് ഞാന് ഒരു കാര്യം പറഞ്ഞിരുന്നു. ഒരു വര്‍ഷം എണ്ണായിരം ആളുകള് ആണ് കേരളത്തില് അപകടത്തില് മരിക്കുന്നത്, ഈ മന്ത്രിസഭ അഞ്ചു വര്‍ഷം തികയ്ക്കുമ്പോള് നാല്പതിനായിരം മലയാളികള് തീര്‍ത്തും ഒഴിവാക്കാവുന്ന അപകടത്തില് മരിച്ചിട്ടുണ്ടാകും. ഇപ്പോള് ആയിരം ദിവസം ആയി. അതിനകം മരണം ഇരുപതിനായിരം കടന്നു കാണും. ഇപ്പോള് കര്‍ശനമായ തീരുമാനങ്ങള് എടുത്താല് ഇനിയുള്ള സമയത്ത് ഒരു അയ്യായിരം ജീവന് എങ്കിലും രക്ഷിക്കാം.\nപക്ഷെ നിങ്ങളുടെ സുരക്ഷ മറ്റുള്ളവര് നോക്കുമെന്ന പ്രതീക്ഷ എന്റെ വായനക്കാര്‍ക്ക് വേണ്ട. അതുകൊണ്ട് സുരക്ഷിതരായിരിക്കുക.\nContent Highlights: ropeway accident at vagamon,fire broke out at ernakulam, Muralee thummarukudy, fire accident\nropeway accident at vagamon\nvagamon ropeway accident\nfire at ernakulam


Case against Sundar menon: trial to bigin on June 26 | സുന്ദർമേനോന്റെ പത്മശ്രീപട്ടം രാഷ്ട്രപതി തിരിച്ചെടുക്കുമോ? യുവതിയെ രാത്രി വീട്ടിൽ കയറി ആക്രമിക്കുകയും അസഭ്യം പറയുകയും ചെയ്ത കേസ്: തൃശൂർ സി.ജെ.എം. കോടതിയിൽ വിചാരണ ഈ മാസം 26 ന് തുടങ്ങും; മദ്യലഹരിയിൽ മേനോൻ വീട്ടിൽ കടന്നുകയറിയത് എംബിഎ വിദ്യാർത്ഥിനി ഒറ്റയ്ക്കായിരുന്നപ്പോൾ: പ്രവാസി വ്യവസായിക്ക് തിരിച്ചടിയായത് യുവതി ഹൈക്കോടതിയിൽ നിന്ന് അനുകൂല ഉത്തരവ് നേടിയതോടെ - MarunadanMalayali.com\nJune 11, 2019 | 07:46 PM IST | Permalink\nതൃശൂർ: യുവതിയെ രാത്രി വീട്ടിൽ കയറി ആക്രമിക്കുകയും അസഭ്യം പറയുകയും ചെയ്തെന്ന കേസിൽ ഈ മാസം 26ന് തൃശൂർ സി.ജെ.എം. കോടതിയിൽ വിചാരണ ആരംഭിക്കും. വ്യവസായിയും പത്മശ്രീ പുരസ്‌കാര ജേതാവുമായ അടിയാട്ട് ടി.എ.സുന്ദർമേനോനാണ് കേസിലെ പ്രതി. നഗരത്തിൽ കുന്നത്ത് ലെയ്നിൽ ദാമോദർ അപ്പാർട്മെന്റിൽ താമസിക്കുന്ന താഴേക്കോട് വേണുഗോപാലിന്റെ മകൾ പാർവതിയെയാണ് സുന്ദർമേനോൻ ആക്രമിച്ചത്.\nകേസിന്റെ വിചാരണ ഉടൻ ആരംഭിക്കണന്നാവശ്യപ്പെട്ട് ആക്രമത്തിനിരയായ പാർവതി ഹൈക്കോടതിയിൽ നിന്നും സമ്പാദിച്ച അനുകൂല ഉത്തരവിനെ തുടർന്ന് ഇക്കഴിഞ്ഞ ഏഴിന് സുന്ദർമേനോനോട് ഹാജരാകാൻ സി.ജെ.എം. കോടതി ഉത്തരവിട്ടിരുന്നു. ഈ സമയത്താണ് 26 മുതൽ വിചാരണ ആരംഭിക്കുന്ന കാര്യം സുന്ദർമേനോനെ കോടതി അറിയിച്ചത്. മദ്യ ലഹരിയിൽ വീട്ടിൽ രാത്രി അതിക്രമിച്ച് കയറി ആക്രമിക്കുകയും വധഭീഷണി മുഴക്കുകയും ചെയ്തെന്നായിരുന്നു പാട്ടുരായ്ക്കലിലെ ദാമോദർ അപ്പാർട്ട്മെന്റ്സിൽ താമസിക്കുന്ന മറൈൻ എൻജിനിയർ വേണുഗോപാലിന്റെ മകളും എം.ബി.എ വിദ്യാർത്ഥിനിയുമായ പാർവതിയുടെ പരാതി.\nഅക്രമത്തിൽ വലതു കൈയ്ക്ക് പരിക്കേറ്റ പാർവതിയെ ജില്ലാ ആശുപത്രിയിൽ അന്ന് പ്രവേശിപ്പിച്ചിരുന്നു. പിതാവിനോടുള്ള വൈരാഗ്യം കാരണമാണ് ആക്രമണമെന്നാണ് പരാതി. ഈസ്റ്റ് പൊലീസാണ് കേസ് അന്വേഷിച്ചത്. കുറ്റം ചെയ്യാനുള്ള ലക്ഷ്യത്തോടെ വീട്ടിൽ അതിക്രമിച്ചു കയറൽ, സ്ത്രീയെ ദേഹോപദ്രവം ഏൽപിക്കൽ, അന്യായമായി തടഞ്ഞുവയ്ക്കൽ, സ്ത്രീത്വത്തെ അപമാനിക്കൽ എന്നീ വകുപ്പുകളാണ് സുന്ദർമേനോനെതിരെ ചുമത്തിയിരിക്കുന്നത്.\nപാർവതിയുടെ പരാതി ഇങ്ങനെയായിരുന്നു: കോളിങ് ബെൽ അടിക്കുന്നത് കേട്ട് വാതിൽ തുറന്നപ്പോൾ സുന്ദർ മേനോനായിരുന്നു പുറത്ത്. കൂടെ മറ്റൊരാളുമുണ്ടായിരുന്നു. ക്ഷണിക്കാതെ വീട്ടിനകത്തേക്ക് കയറി. അച്ഛൻ ഇവിടെയില്ലെന്ന് പറഞ്ഞപ്പോൾ കുടുംബത്തോടെ ഇല്ലാതാക്കുമെന്ന് ഭീഷണിപ്പെടുത്തുകയും അസഭ്യം പറയുകയും ചെയ്തു. മൊബൈലിൽ രംഗം ചിത്രീകരിക്കുന്നുണ്ടെന്ന് കരുതി കൈത്തണ്ടയിൽ കയറിപ്പിടിച്ച് തള്ളി. ആക്രമണത്തിൽ കൈ കുത്തി താഴെ വീണ് പരിക്കേറ്റു. ഭയപ്പാടിലായതോടെ അകത്തെ മുറിയിൽ കയറി കതകടച്ചു. താഴെ കുടിവെള്ളം ശേഖരിക്കാൻ പോയ അമ്മയെ ഫോണിൽ വിളിച്ച് വിവരം പറഞ്ഞു.\nബഹളം കേട്ട് താഴെയുള്ള വീട്ടുകാരും വന്നു. എല്ലാവരുടെയും മുമ്പിൽ വച്ച് സുന്ദർ മേനോൻ വീണ്ടും ഭീഷണി മുഴക്കി. കൂടെയുണ്ടായിരുന്നയാളും അയൽവാസികളും നിർബന്ധിച്ച് അവിടെ നിന്ന് കൊണ്ടു പോവുകയായിരുന്നുവെന്നും പാർവതി പറഞ്ഞു. ക്ഷേത്ര ഭരണസമിതിയിലെ പ്രശ്നങ്ങളുമായി ബന്ധപ്പെട്ട അഭിപ്രായ വ്യത്യാസങ്ങളുടെ പേരിൽ സുന്ദർ മേനോൻ ഭീഷണിപ്പെടുത്തിയതായി വേണുഗോപാലും പരാതിപ്പെട്ടിരുന്നു.\nവ്യത്യസ്ത പേരുകളിൽ പാസ്പോർട്ടുകൾ എടുത്തെന്ന കേസിൽ ഈയടുത്താണ് സുന്ദർമേനോന് സുപ്രിംകോടതി നോട്ടീസ് അയച്ചത്. പൊതുപ്രവർത്തകനായ എം.എസ്. ബാലസുബ്രഹ്മണ്യൻ നൽകിയ ഹർജിയിലായിരുന്നു ഇത്.


ഒരു മതവും വേണ്ടേ വേണ്ട; ജനസംഖ്യയുടെ മൂന്നിലൊന്നും മതവിശ്വാസമില്ലാത്തവർ;വ്യത്യസ്തമായ രാജ്യം | nearly 30 percentage of switzerland population are not believe in any religion – News18 Malayalam\nസ്വിറ്റ്സർലണ്ടിൽ താമസിക്കുന്ന മൂന്നിലൊന്നിലധികം ആളുകൾ മതപരമായ ചടങ്ങുകളിലും പങ്കെടുത്തിട്ടില്ല. കഴിഞ്ഞ സർവേക്ക് മുമ്പുളള പന്ത്രണ്ട് മാസങ്ങളിൽ ഒരു പ്രാർത്ഥനയിലും പങ്കെടുത്തിട്ടില്ല.\nLast Updated : January 30, 2021, 10:45 IST\nസൂറിച്ച്: ഒരു മതത്തിലും വിശ്വസിക്കാത്ത കുറേ മനുഷ്യർ. അതെ, ഒരു രാജ്യത്തിലെ 30 ശതമാനം ആളുകളും ഒരു മതത്തിലും വിശ്വസിക്കാത്തവർ ആണ്. സ്വിറ്റ്സർലണ്ടിൽ ആണ് ഒരു മതത്തിലും വിശ്വസിക്കാത്ത ഇത്രയധികം മനുഷ്യർ ഉള്ളത്.\nഫെഡറൽ സ്റ്റാറ്റിക്കൽ ഓഫീസ് ആണ് ഇക്കാര്യം റിപ്പോർട്ട് ചെയ്തത്. ഒരു മതത്തിലും വിശ്വാസിക്കാത്തവരുടെ എണ്ണത്തിൽ തൊട്ടുമുമ്പത്തെ വർഷത്തേക്കാൾ 1.9 ശതമാനം വർദ്ധനവ് 2019ൽ ഉണ്ടായതായും\nഒരു മതത്തിലും വിശ്വസിക്കാത്തവരുടെ എണ്ണത്തിൽ 2018ൽ 1.7 ശതമാനം പോയിന്റ് വർദ്ധനവാണ് ഇവിടെ ഉണ്ടായിരിക്കുന്നത്. വിദേശ താമസക്കാരിൽ 35.1 ശതമാനം പേരും ഒരു മതത്തിലും വിശ്വസിക്കുന്നില്ല. അമ്പതു വർഷങ്ങൾക്ക് മുമ്പ് സ്വിസ് ജനത മുഴുവനും രാജ്യത്തെ പ്രധാനപ്പെട്ട രണ്ട് സഭയിൽ ഉൾപ്പെടുന്നവർ ആയിരുന്നു.\n2019ൽ സ്വിറ്റ്സർലണ്ടിൽ താമസിച്ചിരുന്ന പ്രായപൂർത്തിയായവരിൽ 34.4 ശതമാനം മുതിർന്നവരും തങ്ങൾ റോമൻ കത്തോലിക്കരാണെന്നാണ് പറഞ്ഞത്. 22.5 ശതമാനം തങ്ങൾ പ്രൊട്ടസ്റ്റന്റ് വിഭാഗമാണെന്നും പറഞ്ഞിരുന്നു. അതേസമയം, ഇരു മതവിഭാഗങ്ങളിലും ഉണ്ടായിരുന്ന വിശ്വാസികളുടെ എണ്ണത്തിൽ നേരത്തെ ഉണ്ടായിരുന്നതിനേക്കാൾ വലിയ കുറവ് 2019ൽ ഉണ്ടായിട്ടുണ്ട്. You may also like:കോവിഡ് 19 വാക്സിനുള്ളിൽ മൈക്രോചിപ്പ് ഉണ്ടെന്ന് 'ഇന്ത്യൻ മുസ്ലിം പണ്ഡിതൻ'; ആ വീഡിയോ ഇന്ത്യയിൽ നിന്നല്ല പാകിസ്ഥാനിൽ നിന്ന് [NEWS]'ഇടതുപക്ഷ സർക്കാർ നാടിന് സമർപ്പിക്കുന്ന ആലപ്പുഴ ബൈപ്പാസെ'ന്ന് പ്രതിഭ MLA; 'ദേശീയപാത കേന്ദ്രത്തിന്റെ യെന്ന് പറഞ്ഞു കൊടുക്കണേയെന്ന് ട്രോൾ [NEWS] നന്ദനമല്ല പൃഥ്വിരാജിന്റെ ആദ്യചിത്രമെന്ന് സംവിധായകൻ രാജസേനൻ; പൃഥ്വിക്ക് നാണോ മാനോമുണ്ടെന്ന് ട്രോൾ [NEWS] സ്വിറ്റ്സർലണ്ടിൽ പ്രധാനമായും രണ്ട് സഭകൾ ആയിരുന്നു ഉണ്ടായിരുന്നത്. അമ്പതു വർഷങ്ങൾക്ക് മുമ്പ് സ്വിസ് ജനത മുഴുവനായും രാജ്യത്തെ പ്രധാനപ്പെട്ട രണ്ട് സഭയിൽ ഉൾപ്പെടുന്നവർ ആയിരുന്നു. എന്നാൽ, അമ്പത് വർഷങ്ങൾക്ക് ഇപ്പുറം രാജ്യത്തെ മുപ്പത് ശതമാനം ആളുകളും അവിശ്വാസികളാണെന്നതാണ് പ്രധാനപ്പെട്ട കാര്യം.\nFirst published: January 28, 2021, 16:23 IST\nlife positiveno caste no religionSpain vs Switzerland


ധര്‍മ്മശാലയില് പോരാട്ടം ലീഡിനായി; രാഹുലിനും പൂജാരക്കും അര്‍ധ സെഞ്ച്വറി – Chandrika Daily\nBy chandrika Sunday March 26, 2017 19:16 pm\nധര്‍മ്മശാലയില് പോരാട്ടം ലീഡിനായി; രാഹുലിനും പൂജാരക്കും അര്‍ധ സെഞ്ച്വറി\nധര്‍മ്മശാല: നിര്‍ണ്ണായകമായ നാലാം ടെസ്റ്റില് ഇന്ത്യയും ഓസ്‌ട്രേലിയയും ഒന്നാം ഇന്നിംഗ്‌സില് ലീഡിനായി പോരുതുന്നു. രണ്ടാം ദിവസം കളിനിര്‍ത്തുമ്പോള് ഇന്ത്യ ആറ് വിക്കറ്റിന് 248 റണ്‍സ് എന്ന നിലയിലാണ്….\nധര്‍മ്മശാല: നിര്‍ണ്ണായകമായ നാലാം ടെസ്റ്റില് ഇന്ത്യയും ഓസ്‌ട്രേലിയയും ഒന്നാം ഇന്നിംഗ്‌സില് ലീഡിനായി പോരുതുന്നു. രണ്ടാം ദിവസം കളിനിര്‍ത്തുമ്പോള് ഇന്ത്യ ആറ് വിക്കറ്റിന് 248 റണ്‍സ് എന്ന നിലയിലാണ്. ഓസ്‌ട്രേലിയയുടെ ഒന്നാം ഇന്നിംഗ്‌സ് സ്‌കോറായ 300 റണ്‍സിനൊപ്പമെത്താന് നാല് വിക്കറ്റ് അവശേഷിക്കെ ഇന്ത്യയ്ക്ക് 52 റണ്‍സ് കൂടി വേണം. സ്റ്റമ്പെടുക്കുമ്പോള് 10 റണ്‍സുമായി വിക്കറ്റ് കീപ്പര് വൃദ്ധിമാന് സാഹയും 16 റണ്‍സുമായി രവീന്ദു ജഡേജയുമാണ് ക്രീസില്. ഇന്ത്യക്കായി ലോകേശ് രാഹുല് ചേതേശ്വര് പൂജാര എന്നിവര് അര്‍ധ സെഞ്ച്വറി നേടി. രാഹുല് 124 പന്തില് ഒന്‍പത് ഫോറും ഒരു സിക്‌സും സഹിതം 60 റണ്‍സെടുത്തപ്പോള് പൂജാര 151 പന്തില് ആറ് ബൗണ്ടറികളുടെ സഹായത്തോടെ 57 റണ്‍സെടുത്തു. ക്യാപ്റ്റന് അജിന്‍ക്യ രഹാനെ 46ഉം അശ്വിന് 30ഉം റണ്‍സെടുത്ത് പുറത്തായി. മുരളി വിജയ് 11 റണ്‍സെടുത്ത് പുറത്തായപ്പോള് കരുണ് നായര് (05) ഒരിക്കല് കൂടി പരാജയപ്പെട്ടു. സ്‌കോര് ബോര്‍ഡില് 21 റണ്‍സ് ചേര്‍ത്തപ്പോഴാണ് ഇന്ത്യയ്ക്ക് ആദ്യ തിരിച്ചടിയേറ്റത്. ഹാസില്‍വുഡിന്റെ പന്തില് മുരളി വിജയ് വിക്കറ്റ് കീപ്പര്‍ക്ക് ക്യാച്ച് നല്‍കി പുരത്താകുകയായിരുന്നു. രണ്ടാം വിക്കറ്റില് പൂജാരയും രാഹുലും ചേര്‍ന്ന് 86 റണ്‍സിന്റെ കൂട്ടുകെട്ടുണ്ടാക്കി. ഇന്ത്യന് സ്‌കോര് 108ല് നില്‍ക്കെ കമ്മിന്‍സാണ് ഈ കൂട്ടുകെട്ട് പൊളിച്ചത്. പിന്നീട് വന്ന രഹാനയും ക്രീസില് പിടിച്ചുനിന്നു.\nഎന്നാല് പൂജാര വീണതോടെ ഇന്ത്യയുടെ വിക്കറ്റ് വേട്ടയ്ക്ക് വേഗത കൂടി. കരുണ് വന്നത് പോലെ പോയി. അശ്വിന് പിടിച്ചുനില്‍ക്കാന് ശ്രമിച്ചെങ്കിലും ഒടുവില് പരാജയപ്പെട്ടു. ഓസീസ് ബൗളിങിനു മുന്നില് റണ്‍സെടുക്കുന്നതിനേക്കാളും പിടിച്ചു നില്‍ക്കാനായിരുന്നു ഇന്ത്യന് ശ്രമം. ഇതോടെ സ്‌കോറിങ് മന്ദഗതിയിലായി. മാറ്റ് റിന്‍ഷോ കൈവിട്ട ക്യാച്ചുകള് കൂടി വരുതിയിലാക്കാനായിരുന്നെങ്കില് ഇന്ത്യയുടെ നില കൂടുതല് പരുങ്ങിലിലാവുമായിരുന്നു. കങ്കാരുക്കള്‍ക്കായി സ്പിന്നര് ലിയോണ് നാല് വിക്കറ്റ് വീഴ്ത്തി. 28 ഓവറില് 67 റണ്‍സ് വഴങ്ങിയാണ് ലിയോണ് നാല് വിക്കറ്റ് വീഴ്ത്തിയത്. കമ്മിന്‍സും ഹാസില്‍വുഡും ഓരോ വിക്കറ്റ് വീതം. വീഴ്ത്തി. നേരത്തെ നായകന് സ്റ്റീവ് സ്മിത്തിന്റെ സെഞ്ച്വറി മികവിലാണ് ഓസ്‌ട്രേലിയ 300 റണ്‍സെടുത്തത്.ഇരു ടീമുകളും ഓരോ മത്സരം വീതം വിജയിച്ച് സമനില പാലിച്ചതിനാല് പരമ്പരയിലെ നിര്‍ണ്ണായക മത്സരമാണ് ധര്‍മ്മശാലയില് നടക്കുന്നത്. ഈ മത്സരം ജയിക്കുന്ന ടീമിന് പരമ്പര സ്വന്തമാക്കാം. സ്‌കോര്: ഓസ്‌ട്രേലിയ 300, ഇന്ത്യ 248/6.\nCategories: Culture, More, Views Tags: india vs australia, india-australia cricket test, Pujara, test


Kundara Rape Case: Lokayukta rejects complaint against A K Saseendran\nകുണ്ടറ പീഡനക്കേസിൽ മന്ത്രി എ കെ ശശീന്ദ്രൻ ഇടപെട്ടന്ന പരാതി തള്ളി ലോകായുകത. വിവരാവകാശ പ്രവർത്തകനായ പായ്ചിറ നവാസ് നൽകിയ പരാതിയാണ് ലോകായുക്ത തള്ളിയത്. മന്ത്രി സംസാരിച്ചത് സ്വന്തം പാർട്ടിയിലെ നേതാവിനോടെന്ന് ലോകായുക്ത .\nസ്വന്തം പാർട്ടിയുടെ ലോക്കൽ നേതാവിനോടാണ് മന്ത്രി സംസാരിച്ചത്, അതിനെ കേസിൽ ഇടപെട്ടതായി വ്യാഖ്യാനിക്കിനാകില്ല. തെളിവായി ഹാജരാക്കിയ സി.ഡി വിശ്വാസ്യയോഗ്യമല്ലെന്നും ലോകായുക്ത വ്യക്തമാക്കി.\nRead Also: കുണ്ടറ പീഡന പരാതി ; സി ഐ എസ്. ജയകൃഷ്ണനെ സ്ഥലംമാറ്റി\nRead Also: കുണ്ടറ പീഡനശ്രമ പരാതിക്ക് പിന്നിൽ രാഷ്ട്രീയ പ്രശ്‌നങ്ങളെന്ന് ഡിഐജി\nStory Highlights: Kundara Rape Case: Lokayukta rejects complaint against A K Saseendran


Car collide nun dead three injured in Kannur | Kerala News Today\nകണ്ണൂരിൽ കാറുകള് കൂട്ടിയിടിച്ച് കന്യാസ്ത്രീ മരിച്ചു, മൂന്നുപേര്‍ക്ക് പരിക്ക്\nPosted By: news_reporter January 7, 2020\nചെറുകുന്ന് പള്ളിച്ചാലില് കാറുകള് തമ്മില് കൂട്ടിയിടിച്ച് കന്യാസ്ത്രീ മരിച്ചു. അപകടത്തിൽ മൂന്നുപേര്‍ക്ക് പരിക്കേറ്റു. മുംബൈ മദര്‍തെരേസ മിഷനറീസ് ഓഫ് ചാരിറ്റി സഭാംഗം കോട്ടയം പള്ളിക്കത്തോട് ആനിക്കാട് ചാമല പുരയിടത്തിലെ സിസ്റ്റര് സുഭാഷി എംസി (72)യാണ് മരിച്ചത്.\nസിസ്റ്ററിന്‍റെ സഹോദരി ലീലാമ്മയുടെ മകന് ഡല്‍ഹി പോലീസില് നിന്ന് വിരമിച്ച ഡോണ് ബോസ്കോ (55), ഭാര്യ ഷൈലമ്മ (47), മകന് ഷിബിന് (26) എന്നിവര്‍ക്കാണ് പരിക്കേറ്റത്. ഇവരുടെ പരിക്ക് സാരമുള്ളതല്ല.\nപുലർച്ചെ 4.30 ഓടെയായിരുന്നു അപകടം. കോട്ടയത്തുനിന്നും മംഗലാപുരത്തേക്കുള്ള യാത്രയിലായിരുന്നു ഇവർ. കാസര്‍ഗോഡ് നിന്ന് മലപ്പുറത്തേക്ക് പോയ മറ്റൊരു കാറുമായാണ് ഇവരുടെ വാഹനം കൂട്ടിയിടിച്ചത്. മുംബൈയില് നിന്ന് കഴിഞ്ഞ ദിവസമാണ് സിസ്റ്റര് നാട്ടിലെത്തിയത്. പരിക്കേറ്റവരെ പരിയാരം മെഡിക്കൽ കോളജിൽ പ്രവേശിപ്പിച്ചു.


കോഴിമുട്ട, ലെൻസ്, കുപ്പി ബ്രേക്ക് നിങ്ങളുടെ വാഹനത്തിലെ മൂന്ന് സുരക്ഷാ മുൻകരുതൽ എടുക്കൂ.!!!\nUpdated: Thursday, September 10, 2020, 14:22 [IST]\nരാത്രികളിൽ യാത്രചെയ്യാൻ താത്പര്യപ്പെടുന്നവരാണ് പലരും. നമ്മൾ രാത്രിസമയങ്ങളിൽ ചിലപ്പോൾ കുടുംബത്തോടൊപ്പമോ അല്ലെങ്കിൽ സുഹൃത്തുക്കൾക്കൊപ്പമോ യാത്രചെയ്യാൻ സാധ്യതയുണ്ട്. അത്തരം സാഹചര്യങ്ങളിൽ നിങ്ങളുടെ വാഹനത്തിന്റെ ഗ്ലാസിനു മുകളിലേയ്ക്ക് കോഴിമുട്ടയോ ഗ്രീസിന്റെ പായ്ക്കറ്റോ വന്ന് വീണാൽ എന്ത് ചെയ്യുമെന്ന് നിങ്ങൾ ചിന്തിച്ചിട്ടുണ്ടോ? വാഹനത്തിന്റെ ചില്ലിൽ മുട്ടകൊണ്ട് ഏറു ലഭിച്ചാൽ വൈപ്പർ ഉപയോഗിക്കാനാണ് എല്ലാവരും ശ്രമിക്കുക. എന്നാൽ അത് ഒരിക്കലും ചെയ്യാൻ പാടില്ലാത്ത ഒന്നാണ്. വൈപ്പർ ഉപയോഗിച്ചാൽ ഈ മുട്ട ഗ്ലാസിൽ ഒന്നാകെ മൂടി കെട്ടാനുള്ള സാധ്യതയുണ്ട്\nപിന്നീട് യാത്ര ദുഷ്‌കരമാവുകയും ചെയ്യും. അതിനു പകരം ഗ്ലാസിന്റെ ഏതെങ്കിലും പുറത്തേയ്ക്ക് കാണുന്ന ഭാഗത്തുകൂടി യാത്രചെയ്യുക. പിന്നീട് ആളുള്ള സ്ഥലത്തെത്തി ഗ്ലാസ് നന്നായി കഴുകി വൃത്തിയാക്കുകയാണ് വേണ്ടത്. വാഹനം നിർത്തിച്ച് കൊള്ളയടിക്കാനുള്ള ശ്രമമാണിത്. ലെൻസുകൾക്കുള്ളിലൂടെ സൂര്യപ്രകാശം കടന്നു പോയാൽ തീ ഉണ്ടാവും എന്ന് നമുക്ക് അറിയാം. വാഹനങ്ങളിൽ ചില്ലുകുപ്പി ഉപയോഗിച്ച് വെള്ളം കുടിക്കുന്നവരുണ്ട്. ചിലപ്പോൾ ഉപയോഗ ശേഷം ആ കുപ്പി സീറ്റിൽ തന്നെ വച്ച് പോകുന്നവരായിരിക്കും പലരും. എന്നാൽ പുറത്ത് നിന്ന് വെയിൽ ചില്ലുകുപ്പിയിലേയ്ക്ക് അടിച്ച് അവിടെ ഒരു ലെൻസ് ഇഫക്റ്റ് ഉണ്ടാക്കുകയും വാഹനത്തിനകത്ത് തീ പിടുത്തം ഉണ്ടാക്കാനും കാരണമാകുന്നു.\nകണ്ണാടിയുടെ അലങ്കാരവസ്തുക്കൾ കാറിൽ തൂക്കുമ്പോഴും ഇത്തരത്തിൽ അപകടം ഉണ്ടാവാനുള്ള സാധ്യതയുണ്ട്. വണ്ടികളിൽ വച്ച് വെള്ളം കുടിക്കുന്ന ശീലം പലർക്കുമുണ്ട്. വെള്ളം കുടിച്ച കുപ്പിയും പലരും വണ്ടിയിൽ ഉപേക്ഷക്കാറുണ്ട്. എന്നാൽ ചില സമയങ്ങളിൽ വാഹനം ഇറക്കമിറങ്ങുമ്പോൾ ഈ കുപ്പി വാഹനത്തിന്റെ ബ്രേക്കിന്റെ ഉള്ളിൽ കുടുങ്ങുകയും അത് വലിയ അപകടം ഉണ്ടാക്കുകയും ചെയ്യും. ഇത് എന്തായാലും ശ്രദ്ധിക്കണ്ട ഒന്നാണ്. യാത്രകൾ എന്നും എപ്പോഴും ആളുകൾക്ക് സന്തോഷം ഉണ്ടാക്കുന്ന ഒന്നാണ്. ഇത്തരം ചെറിയ ചെറിയ കാര്യങ്ങൾ ശ്രദ്ധിച്ചാൽ നിങ്ങൾക്കും സുരക്ഷിതമായും സുഗമമായും യാത്രചെയ്യാം.


മീരാ ജാസ്മിന് വാഷിംങ്ടണ് ഡിസിയില്\nMonday 21st February 2011 4:27pm\nഎനിക്ക് ഗ്ലാമര് റോളുകള് വേണം:മീരവാസുദേവ്\nMonday 21st February 2011 3:49pm\nബ്ലെസിയുടെ ‘തന്മാത്ര’ എന്ന ചിത്രത്തിലൂടെ മലയാളത്തിലേക്കെത്തിയ മീര വാസുദേവ് ഇപ്പോള് പിണക്കത്തിലാണ്. മലയാള സിനിമ തന്റെ പ്രായം തിരിച്ചറിഞ്ഞുള്ള വേഷങ്ങള് തന്നില്ല എന്നാണ് ഈ നടിയുടെ പരാതി. മിനി സ്‌കേര്‍ട്ട് ധരിച്ച് തന്റെ മനോഹരമായ ശരീരം പ്രേക്ഷകരുടെ മുന്നില് പ്രദര്‍ശിപ്പിക്കാന് കൊതിക്കുന്ന മീരയ്ക്ക് പക്ഷേ അത്തരത്തിലുള്ള വേഷങ്ങളൊന്നും ലഭിച്ചിട്ടില്ലെന്നാണ് നടി പറയുന്നത്.\nമോഹന്‍ലാലിന്റെ ഭാര്യയും പതിനേഴ് വയസുള്ള കുട്ടിയുടെ അമ്മയുമായാണ് മീര തന്‍മാത്രയില് നിറഞ്ഞുനിന്നത്. എന്നാല് അതിനുശേഷം ലഭിച്ച റോളുകളെല്ലാം ‘പ്രായം കൂടിയതായതിനാല്’ താന് ഉപേക്ഷിക്കുകയായിരുന്നെന്നാണ് മീര പറയുന്നത്. തന്‍മാത്രയില് തന്റെ മകനായി അഭിനയിച്ച കുട്ടിയുമായി തനിക്ക് വലിയ പ്രായവ്യത്യാസമൊന്നുമില്ല. ആ കഥാപാത്രത്തെ തന്ന ബ്ലസിയോട് നന്ദിയുണ്ട്. എന്നാല് ഇനി അത്തരം റോളുകള് ചെയ്യാന് താനാഗ്രഹിക്കുന്നില്ല. തന്റെ പ്രായത്തിനൊത്ത വേഷങ്ങള് മാത്രമേ ചെയ്യുകയുള്ളൂ. അതില് ഗ്ലാമര് റോളുകള് ചെയ്യാനും തനിക്ക് താല്‍പര്യമുണ്ടെന്നും മീര പറഞ്ഞു.\nമമ്മൂട്ടി, ജയറാം, ദിലീപ് തുടങ്ങിയ താരങ്ങളോടും രഞ്ജിപണിക്കര്, അമല് നീരദ് തുടങ്ങിയ സംവിധായകരുടേയും ചിത്രത്തിന്റെ ഭാഗമാകാന് തനിക്ക് ആഗ്രമുണ്ടെന്നും മീര വെളിപ്പെടുത്തി.\nമീരയുടെ ചിത്രമായ ‘സഹപാഠി 1975’ അടുത്തവര്‍ഷം റിലീസ് ചെയ്യാനിരിക്കുകയാണ്. ‘വൈരം’ എന്ന ചിത്രത്തിലാണ് മീര അവസാനമായി അഭിനയിച്ചത്. ഇന്ദ്രജിത്തിനെ നായകനാക്കി അനില് സംവിധാനം ചെയ്യുന്ന മറ്റൊരു ചിത്രത്തിലും മീര അഭിനയിക്കുന്നുണ്ട്. ജഗതിയുടെ മകളായാണ് മീര ഈ ചിത്രത്തിലെത്തുന്നത്.


ഇബ്രാഹിം കുഞ്ഞിനെ ചോദ്യം ചെയ്തുതുടങ്ങി; അറസ്റ്റിന് സാധ്യത\nHomekeralaഇബ്രാഹിം കുഞ്ഞിനെ ചോദ്യം ചെയ്തുതുടങ്ങി; അറസ്റ്റിന് സാധ്യത\nതിരുവനന്തപുരം: പാലാരിവട്ടം മേല്‍പ്പാലം അഴിമതികേസില് മുന് പൊതു മരാമത്ത് മന്ത്രി വി.കെ.ഇബ്രാഹിംകുഞ്ഞിനെ വിജിലന്‍സ് ചോദ്യം ചെയ്തു തുടങ്ങി. പകല്11ന് തിരുവനന്തപുരത്ത് പൂജപ്പുരയിലെ വിജിലന്‍സ് പ്രത്യേക സെല് ആസ്ഥാനത്ത് ഇബ്രാഹിംകുഞ്ഞ് ഹാജരായി. തന്റെ നിരപരാധിത്വം തെളിയിക്കുമെന്ന് മാധ്യമപ്ര്വര്‍ത്തകരോട് ഇബ്രാഹഇംകുഞ്ഞ് പറഞ്ഞു.\nമേല്‍പ്പാലം പണിയാന് കരാറുകാര്‍ക്ക് മുന്‍കൂര് പണം നല്‍കാന് അന്നത്തെ പൊതുമരാമത്ത് മന്ത്രി ഇബ്രാഹിം കുഞ്ഞും ഒപ്പിട്ടതിന്റെ രേഖകള് വിജിലന്‍സിന് ലഭിച്ചിട്ടുണ്ട്. പണം നല്‍കിയത് ഉദ്യോഗസ്ഥതല തീരുമാനമാണെന്ന ഇബ്രാഹിം കുഞ്ഞിന്റെ വാദം ഇതോടെ പൊളിഞ്ഞു. ഇതിലടക്കം വ്യക്തത തേടിയാണ് വിജിലന്‍സ് ചോദ്യം ചെയ്യുന്നത്.ചോദ്യം ചെയ്യലോടെ അന്വേഷണം നിര്‍ണായകഘട്ടത്തിലേക്ക് കടക്കും. അറസ്റ്റുണ്ടാകുമോ എന്ന പരിഭ്രാന്തിയിലാണ് യുഡിഎഫ് കേന്ദ്രങ്ങള്.\nതെളിവുകളുടെ അടിസ്ഥാനത്തില് വിശദമായ ചോദ്യാവലി തയ്യാറാക്കി. വിജിലന്‍സ് എസ്.പി വിനോദ്കുമാറിന്റെ നേതൃത്വത്തിലാണ് ചോദ്യംചെയ്യല്. നേരത്തേ രണ്ടുവട്ടം വിജിലന്‍സ് ഇബ്രാഹിം കുഞ്ഞിന്റെ മൊഴി രേഖപ്പെടുത്തിയിരുന്നു. കരാര് കമ്പനിക്ക് പണം മുന്‍കൂര് അനുവദിച്ചത് അടക്കമുള്ളവയില് തൃപ്തികരമായി മറുപടി നല്‍കാന് ഇബ്രാഹിം കുഞ്ഞിനായില്ല. തുടര്‍ന്നാണ് വീണ്ടും ചോദ്യം ചെയ്യാന് സര്‍ക്കാര് മുഖേന ഗവര്‍ണറുടെ അനുമതി തേടിയത്. തെളിവുകള് നിരത്തിയുള്ള ചോദ്യങ്ങള്‍ക്ക് തൃപ്തികരമായ മറുപടി നല്‍കിയില്ലെങ്കില് അറസ്റ്റുണ്ടായേക്കും. എംഎല്‍എ എന്ന നിലയ്ക്ക് ഇബ്രാഹിംകുഞ്ഞിനെ അറസ്റ്റ് ചെയ്താല് വിവരം നിയമസഭാ സ്പീക്കറെ അറിയിച്ചാല് മതിയാകും. അറസ്റ്റ് ചെയ്യേണ്ടിവരികയാണെങ്കില് അതിന് മറ്റ് തടസ്സങ്ങളില്ലെന്ന് വിജിലന്‍സ് വൃത്തങ്ങള് അറിയിച്ചു.


ഡൽഹി നാളെ വിധിയെഴുതുമ്പോൾ | Editorial | Deshabhimani | Friday Feb 7, 2020\nഡൽഹിയിലെ 70 അംഗ നിയമസഭയിലേക്ക് നാളെ വോട്ടെടുപ്പ് നടക്കുകയാണ്. പ്രചാരണത്തിന് വ്യാഴാഴ്‌ച സമാപനമായി. ബഹുകക്ഷിമൽസരമാണ് നടക്കുന്നതെങ്കിലും പ്രധാനപോര് സംസ്ഥാനത്തെ ഭരണകക്ഷിയായ ആം ആദ്‌മി പാർടിയും കേന്ദ്ര ഭരണകക്ഷിയായ ബിജെപിയും തമ്മിലാണ്. കോൺഗ്രസ് മൽസരരംഗത്തുണ്ടെങ്കിലും വിജയിക്കാനുള്ള സാധ്യത വിരളമാണ്. അരവിന്ദ് കെജ്‌രിവാൾ അധികാരമേറിയ 2013നുമുമ്പ് 15 വർഷം തുടർച്ചയായി ഭരിച്ച കോൺഗ്രസിന് കഴിഞ്ഞ നിയമസഭാതെരഞ്ഞെടുപ്പിലും ഒരു സീറ്റും ലഭിച്ചിരുന്നില്ല. സ്ഥിതി മെച്ചപ്പെടാനുള്ള സാധ്യത വിരളമാണുതാനും.\nഡൽഹിയിലെ ഭരണം പിടിച്ചെടുക്കുക ലക്ഷ്യമാക്കി കടുത്ത വർഗീയപ്രചാരണമാണ് ബിജെപി തുടക്കംമുതൽ അഴിച്ചുവിട്ടത്. പ്രധാനമന്ത്രി മോഡി രണ്ട് പൊതുയോഗത്തിൽ സംസാരിച്ചപ്പോൾ ആഭ്യന്തരമന്ത്രി അമിത് ഷായും യുപി മുഖ്യമന്ത്രി യോഗി ആദിത്യനാഥും നിരവധി പൊതുയോഗങ്ങളെ അഭിസംബോധന ചെയ്‌തു. 240 എംപിമാരെയാണ് ബിജെപി ഈ കൊച്ചുസംസ്ഥാനത്ത് പ്രചാരണത്തിന് ഇറക്കിയത്. മുഖ്യമന്ത്രി അരവിന്ദ് കെജ്‌രിവാളിനെ വ്യക്തിപരമായി ആക്രമിക്കാനും അവർ തയ്യാറായി. ഒരു കേന്ദ്ര മന്ത്രി കെജ്‌രിവാളിനെ വിശേഷിപ്പിച്ചത് ‘ഭീകരവാദി’യെന്നാണ്. ഹിന്ദുരാഷ്ട്ര മുദ്രാവാക്യമാണ് ബിജെപി പ്രധാനമായും ഉയർത്തിയത്. തെരുവായ തെരുവിലെല്ലാം അവരുയർത്തിയ പ്രചാരണം ഭരണഘടനയിലെ 370–-ാം വകുപ്പ് റദ്ദാക്കിയതും സിഎഎയും രാംമന്ദിർ നിർമാണവും ആണ്. 370–-ാം വകുപ്പ് റദ്ദാക്കി കശ്‌മീരിലെ മുസ്ലിങ്ങളെ പാഠം പഠിപ്പിച്ചുവെന്നും ബാബ്‌റി മസ്‌ജിദ് തകർത്തിടത്ത് രാമക്ഷേത്രം പണിയുകയാണെന്നും നുഴഞ്ഞുകയറ്റക്കാർക്ക്(മുസ്ലിങ്ങൾക്ക്) പൗരത്വം നിഷേധിക്കുമെന്നുമാണ് ബിജെപി പ്രചരിപ്പിച്ചത്. വോട്ടെടുപ്പിന് മൂന്ന് ദിവസംമുമ്പ് രാമക്ഷേത്രനിർമാണത്തിന് ട്രസ്‌റ്റ് രൂപീകരിച്ചതായി പ്രധാനമന്ത്രി പാർലമെന്റിൽ പ്രഖ്യാപനം നടത്തിയതുപോലും ഡൽഹി തെരഞ്ഞെടുപ്പ് ലക്ഷ്യം വച്ചായിരുന്നു.\nഷഹീൻബാഗിലെ സിഎഎ വിരുദ്ധപ്രക്ഷോഭത്തെയും വർഗീയധ്രുവീകരണത്തിനായാണ് ബിജെപി ഉപയോഗിച്ചത്. സംസ്ഥാന ബിജെപി നേതാവ് കപിൽ മിശ്രയും പർവീഷ് സാഹിബ് സിങ്ങും നടത്തിയ പ്രസ്‌താവനകൾതന്നെ ഉദാഹരണം. ഇരുവരെയും പ്രചാരണത്തിൽനിന്ന് വിലക്ക് ഏർപ്പെടുത്താൻ തെരഞ്ഞെടുപ്പ് കമീഷൻ നിർബന്ധിതമായി. ആം ആദ്‌മി പാർടിയെയും കോൺഗ്രസിനെയും ഹിന്ദുവിരുദ്ധരായി ചിത്രീകരിക്കാനും ഷഹീൻബാഗ് പ്രക്ഷോഭം ബിജെപി ഉപയോഗിച്ചു. പതിവിൽനിന്ന് വ്യത്യസ്‌തമായ ഈ വർഗീയപ്രചാരണം അടിസ്ഥാന വോട്ടർമാരെ ഒരുപരിധിവരെയെങ്കിലും കൂടെനിർത്താൻ ബിജെപിയെ സഹായിക്കുമെങ്കിലും അതുകൊണ്ടുമാത്രം വിജയിക്കാൻ അവർക്ക് കഴിയില്ല. ലോക്‌സഭാ തെരഞ്ഞെടുപ്പിൽ 54 ശതമാനം വോട്ടോടെ ഏഴ് സീറ്റും വിജയിച്ചുവെങ്കിലും കഴിഞ്ഞ നിയമസഭാ തെരഞ്ഞെടുപ്പിൽ ലഭിച്ച 32 ശതമാനം വോട്ട് ഉറപ്പിക്കുന്നതിനാണ് ബിജെപിയുടെ പോരാട്ടം.\nസിഎഎ വിരുദ്ധ പ്രക്ഷോഭത്തെക്കുറിച്ചുള്ള ചോദ്യത്തിൽനിന്ന് ഒഴിഞ്ഞുമാറുന്ന കെജ്‌രിവാൾ കഴിഞ്ഞ അഞ്ചുവർഷം ജനങ്ങൾക്കുവേണ്ടി നടത്തിയ പ്രവർത്തനങ്ങളെക്കുറിച്ചുമാത്രമാണ് പറയുന്നത്. സ്വാഭാവികമായും 13 ശതമാനം വരുന്ന ന്യൂനപക്ഷ വോട്ടിൽ നേരിയ തോതിലെങ്കിലും ചോർച്ചയുണ്ടാക്കാൻ ഇത് വഴിവയ്‌ക്കും\nഅഴിമതിക്കെതിരെ 2012ൽ ഉണ്ടായ പ്രസ്ഥാനത്തിലുടെ ജന്മംകൊണ്ട രാഷ്ട്രീയപ്രസ്ഥാനമാണ് ആം ആദ്‌മി പാർടി. പ്രതിഷേധപ്രസ്ഥാനത്തിന്റെ സന്തതിയാണെങ്കിലും സിഎഎയ്‌ക്കും എൻആർസിക്കുമെതിരെ രാജ്യവ്യാപകമായി നടക്കുന്ന ഷഹീൻബാഗിലേതുൾപ്പെടെയുള്ള പ്രസ്ഥാനത്തിന്റെ ഭാഗമാകാൻ അവർ തയ്യാറായിട്ടില്ല. സിഎഎ വിരുദ്ധ പ്രക്ഷോഭത്തെക്കുറിച്ചുള്ള ചോദ്യത്തിൽനിന്ന് ഒഴിഞ്ഞുമാറുന്ന കെജ്‌രിവാൾ കഴിഞ്ഞ അഞ്ചുവർഷം ജനങ്ങൾക്കുവേണ്ടി നടത്തിയ പ്രവർത്തനങ്ങളെക്കുറിച്ചുമാത്രമാണ് പറയുന്നത്. സ്വാഭാവികമായും 13 ശതമാനം വരുന്ന ന്യൂനപക്ഷ വോട്ടിൽ നേരിയ തോതിലെങ്കിലും ചോർച്ചയുണ്ടാക്കാൻ ഇത് വഴിവയ്‌ക്കും.\nഎന്നാൽ, 45 ശതമാനം ജനങ്ങളും ചേരികളിലും സമാനമായ ആവാസകേന്ദ്രങ്ങളിലും താമസിക്കുന്ന നഗരമാണ് ഡൽഹി. ഇവരുടെ ജീവിതം മെച്ചപ്പെടുത്താനായി സർക്കാർ ചെയ്‌ത കാര്യങ്ങളാണ് കെജ്‌രിവാളിന്റെ തുറുപ്പുചീട്ട്. 20 കിലോലിറ്റർ വെള്ളവും 200 യൂണിറ്റ് വൈദ്യുതിയും സൗജന്യമായി നൽകിയതും മൊഹല്ല ക്ലിനിക്കുകളും (300 എണ്ണം) നാല് തട്ടിലുള്ള ആരോഗ്യ സംവിധാനവും ആരംഭിച്ചതും വിദ്യാഭ്യാസസൗകര്യങ്ങൾ വികസിപ്പിച്ചതും പാവപ്പെട്ട ജനവിഭാഗങ്ങളുടെ ജീവിതം മെച്ചപ്പെടുത്താൻ സഹായകമായി. അതോടൊപ്പം സ്‌ത്രീകൾക്ക് സൗജന്യബസ്‌യാത്രയും നടപ്പാക്കി. അടുത്ത ഘട്ടമായി വിദ്യാർഥികൾക്കും സൗജന്യയാത്ര അനുവദിക്കുമെന്നും വാഗ്‌ദാനംചെയ്‌തു. ലോക്‌സഭയിൽ ബിജെപിക്ക് വോട്ട് ചെയ്‌തവർപോലും ഡൽഹിയിൽ കെജ്‌രിവാളിന് വോട്ട്‌ചെയ്യുമെന്ന വിശകലനത്തിന്റെ അടിസ്ഥാനവും ഇതാണ്. സർക്കാർവിരുദ്ധവികാരം ഇല്ലെന്നതാണ് കെജ്‌രിവാളിന്റെ ഏറ്റവും വലിയ നേട്ടം. കഴിഞ്ഞ തവണ ലഭിച്ച 67 സീറ്റ് ലഭിക്കില്ലെങ്കിലും വിജയം ആം ആദ്‌മി പാർടിക്കുതന്നെയായിരിക്കുമെന്നാണ് എല്ലാ സർവേ ഫലങ്ങളും സൂചിപ്പിക്കുന്നത്.\nഡൽഹിയിൽ വീണ്ടും പരാജയപ്പെട്ടാൽ ബിജെപിക്ക് അത് വലിയ ക്ഷീണമായിരിക്കും. മോഡി വീണ്ടും അധികാരത്തിൽ വരുന്നതിനുമുമ്പുതന്നെ സംസ്ഥാനങ്ങളുടെ ഭരണം അവർക്ക് നഷ്ടപ്പെടാൻ ആരംഭിച്ചിരുന്നു. 2018 അവസാനം നടന്ന തെരഞ്ഞെടുപ്പിൽ രാജസ്ഥാനും മധ്യപ്രദേശും ഛത്തീസ്‌ഗഢും അവർക്ക് നഷ്ടപ്പെട്ടു. രണ്ടാം മോഡി ഭരണത്തിനുശേഷം മഹാരാഷ്ട്രയും ജാർഖണ്ഡും നഷ്ടമായി. രാജ്യതലസ്ഥാനത്തുകൂടി ഭരണം നഷ്ടപ്പെട്ടാൽ അത് ബിജെപിക്ക് കനത്ത തിരിച്ചടിയായിരിക്കുമെന്ന് മാത്രമല്ല, സിഎഎ വിരുദ്ധപ്രക്ഷോഭത്തിന് ആക്കംകൂട്ടുകയും ചെയ്യും. മോഡി സർക്കാർ പ്രതിരോധത്തിലാകും.\nആം ആദ്‌മി പാർടി


അപ്രതീക്ഷിത ദുരന്തത്തിനു മുന്നില് പകച്ചുനില്‍ക്കാതെ ജിസ്മി മുന്നോട്ട് : Deepika.com Kerala News\nകാഞ്ഞങ്ങാട്: ഒരിക്കലും ഓര്‍മിക്കാനാവാത്ത സംഭവങ്ങളാണ് എണ്ണപ്പാറയിലെ ഏത്തക്കാട്ട് ആന്റണിയുടെയും മേരിക്കുട്ടിയുടെയും മകള് ജിസ്മിക്ക് 2008 ഏപ്രില് 28 സമ്മാനിച്ചത്. സ്വപ്നങ്ങള്‍ക്കു ചിറകു മുളയ്ക്കുന്ന പ്രായത്തില് കടന്നെത്തിയ ദുരന്തം നൊമ്പരമായി ഇന്നും മനസില് അവശേഷിക്കുന്നു. എന്നാല് വേദനയുള്ള നൊമ്പരങ്ങളെ മധുരതരമാക്കാന് ശ്രമിച്ചതിനാല് വീണ്ടും ജിസ്മിയുടെ പഴയ സ്വപ്നങ്ങള്‍ക്ക് ചിറകുമുളയ്ക്കാന് തുടങ്ങിയിരിക്കുകയാണ്.\nകാഞ്ഞങ്ങാട്ടുനിന്ന് എണ്ണപ്പാറയിലേക്കുള്ള ബസ് യാത്രയ്ക്കിടയിലുണ്ടായ അപകടത്തില് ജിസ്മിയുടെ വലതുകൈ അറ്റുപോയി. സൈഡ് സീറ്റിലിരുന്ന ജിസ്മിയുടെ വലതുകൈ പാണത്തൂരില്‍നിന്നു വന്ന ബസില് തട്ടിയാണ് അറ്റുപോയത്. തുടര്‍ന്ന് ജിസ്മിയെ കാഞ്ഞങ്ങാട് ജില്ലാ ആശുപത്രിയില് പ്രഥമശുശ്രൂഷ നല്‍കിയശേഷം മംഗലാപുരത്തെ സ്വകാര്യ ആശുപത്രിയില് പ്രവേശിപ്പിച്ചു. അറ്റുപോയ കൈയും ആംബുലന്‍സില് കൂടെക്കൊണ്ടുപോയിരുന്നു. എട്ടു മണിക്കൂര് നീണ്ട ശസ്ത്രക്രിയയ്ക്കൊടുവില് അറ്റുപോയ കൈ തുന്നിച്ചേര്‍ത്തു. തുടര്‍ന്ന് മാസങ്ങളോളം ആശുപത്രിയില്.\nഅപകടം നടന്ന സമയത്ത് കൊട്ടോടി സെന്റ് ആന്‍സ് ഇംഗ്ളീഷ് മീഡിയം സ്കൂളിലെ ആറാം ക്ളാസ് വിദ്യാര്‍ഥിനിയായിരുന്നു ജിസ്മി. പഠനത്തിലും കലാപരമായ കാര്യത്തിലും മുന്നിലായിരുന്നു അവള്. പഠനരംഗത്ത് എല്‍കെജി മുതല് ദേശീയതലത്തിലും സംസ്ഥാനതലത്തിലുമുള്ള നിരവധി സ്കോളര്‍ഷിപ്പുകള് ലഭിച്ചിരുന്നു. കൂടാതെ ശാസ്ത്രീയനൃത്തത്തിലും അവള് മിടുക്കിയായിരുന്നു. ഡോക്ടറാകണമെന്ന ലക്ഷ്യത്തോടെ മുന്നേറുന്നതിനിടയിലായിരുന്നു അപ്രതീക്ഷിത ദുരന്തം.\nഎന്നാല്, ഈ ദുരന്തമൊന്നും ജിസ്മിയെ തളര്‍ത്തിയില്ല. പ്രതിസന്ധികള് തരണംചെയ്ത് അവള് മുന്നേറുകയായിരുന്നു. മാതാപിതാക്കളുടെയും സഹോദരന്റെയും കൂട്ടുകാരുടെയും അധ്യാപകരുടെയും നാട്ടുകാരുടെയുമൊക്കെ പിന്തുണ അവളുടെ ധൈര്യം ഇരട്ടിപ്പിച്ചു. ഇതിനിടെ ഇടതുകൈ കൊണ്ട് എഴുതാന് പരിശീലിച്ചു. നോട്ടുകള് സഹപാഠികള് എഴുതി നല്കി. അധ്യാപകര് വീട്ടില് വന്ന് പാഠങ്ങള് പഠിപ്പിച്ചു. അങ്ങനെ പഴയ പ്രസരിപ്പോടെ ജിസ്മി വീണ്ടും സ്വപ്നങ്ങളുമായി പുതിയ ജീവിതത്തിലേക്ക് കടന്നുവന്നു. ഐസിഎസ്ഇ സിലബസില് പത്താം ക്ളാസ് പരീക്ഷയും ഇടതുകൈ ഉപയോഗിച്ച് എഴുതി ഫലത്തിനായി കാത്തിരിക്കുകയാണ് ജിസ്മിയിപ്പോള്. ഫിസിയോതെറാപ്പി ചെയ്ത് വലതുകൈയുടെ സ്വാധീനം വീണ്െടടുക്കാനും ശ്രമം നടക്കു ന്നുണ്ട്.


സ്ത്രീകള് ജാഗ്രതൈ... പരസ്യം കണ്ട് വാങ്ങിയ ഈ സോപ്പ് തേച്ച് കുളിച്ചാല് കാന്‍സര് ഉറപ്പ് ! | Webdunia Malayalam\nസ്ത്രീകള് ജാഗ്രതൈ... പരസ്യം കണ്ട് വാങ്ങിയ ഈ സോപ്പ് തേച്ച് കുളിച്ചാല് കാന്‍സര് ഉറപ്പ് !\nഖത്തര്, വെള്ളി, 19 മെയ് 2017 (11:15 IST)\nഅവള് ഒരുപാട് കൊതിക്കും... പക്ഷേ ഇതായിരിക്കില്ല അത് !; പിന്നെയോ ?\nലൈവ് റിപ്പോര്‍ട്ടിംഗിനിടയില് യുവതിയെ കയറിപ്പിടിച്ചു പിന്നെ സംഭവിച്ചത് ഇങ്ങനെ !\nപച്ചമുളക് ശീലമാക്കിക്കോളൂ... ഈ രോഗത്തെ പ്രതിരോധിക്കാം !\nവിവാഹം കഴിക്കാന് ഒരുങ്ങുന്നവരാണോ നിങ്ങള് ? എങ്കില് തീര്‍ച്ചയായും ഇവ ശ്രദ്ധിക്കണം !\nകാന്‍സറിന് കാരണമായേക്കുന്ന സോപ്പ് ഓണ്‍ലൈനിലൂടെ വില്‍പന നടത്തുന്നതായി റിപ്പോര്‍ട്ട്. ആരോഗ്യത്തിന് ഹാനികരമായ വസ്തുക്കള് അടങ്ങിയ സോപ്പ് ലഭിച്ച ഖത്തര് സ്വദേശിയായ പൗരനെ ഉദ്ധരിച്ച് അല് ശര്‍ഖ് പത്രമാണ് ഇക്കാര്യം റിപ്പോര്‍ട്ട് ചെയ്തിരിക്കുന്നത്. സോപ്പില് നിന്ന് കണ്ടെത്തിയിരിക്കുന്ന വസ്തുക്കള് കാന്‍സറിന് കാരണമാകുന്നവയാണെന്ന് റിപ്പോര്‍ട്ടില് വ്യക്തമാക്കുന്നുണ്ട്.\nഖത്തര് സ്വദേശിയുടെ വീട്ടിലെ വേലക്കാരി ഓണ്‍ലൈനിലൂടെ വാങ്ങിയ പാഴ്‌സലില് ഏതാനും സോപ്പുകള് കുറവുണ്ടായിരുന്നു. ഇക്കാര്യം ചൂണ്ടിക്കാട്ടി പൊതുജനാരോഗ്യ മന്ത്രാലയത്തിലെ ഫാര്‍മസി ആന്‍ഡ് ഡ്രഗ് കണ്‍ട്രോള് വിഭാഗത്തില് ബന്ധപ്പെട്ടതോടെയാണ് ഞെട്ടിക്കുന്ന ഈ വിവരം ലഭിച്ചത്. സോപ്പുകള് പരിശോധിച്ചപ്പോഴാണ് അതില് കാന്‍സറിന് കാരണമായ വസ്തുക്കള് കണ്ടെത്തിയത്.\nഫിലിപ്പീന്‍സില് നിന്നും ഇറക്കുമതി ചെയ്യുന്ന ഒരു പ്രത്യേക ബ്രാന്‍ഡിലുള്ള സോപ്പായിരുന്നു വേലക്കാരി ഓണ്‍ലൈനിലൂടെ വാങ്ങിയത്. കറുത്ത പാടുകള് ഇല്ലാതാക്കാനും തൊലി മൃദുവാക്കാനും സ്ത്രീകള് വ്യാപകമായി ഉപയോഗിച്ചു വന്നിരുന്ന സോപ്പായിരുന്നു ഇത്. ആരോഗ്യത്തിന് ഹാനീകരമായ വസ്തുക്കള് കണ്ടെത്തിയതിനെ തുടര്‍ന്ന് സോപ്പുകള് പിടിച്ചെടുത്തതായി അധികൃതര് വ്യക്തമാക്കി.\nഇന്നത്തെ രാഷ്ട്രീയ സംവിധാനത്തിൽ മാറ്റം വരുത്തണമെന്ന് നടന് രചനികാന്ത്\nതമിഴ് രാഷ്ട്രീയത്തിലേക്ക് പ്രവേശിക്കുമെന്ന അഭ്യൂഹങ്ങളുമായി ബന്ധപ്പെട്ട് വീണ്ടും സൂചനകള് ...\nനടപ്പാതയിലേക്ക് കാര് ഇടിച്ചു കയറി; ഒരു മരണം, നാല് പേര്‍ക്ക് ഗുരുതര പരുക്ക്\nതിരക്കേറിയ നടപ്പാതയിലേക്ക് കാര് നിയന്ത്രണം വിട്ട് ഇടിച്ചു കയറി ഒരു മരണം. ...\nകാമുകി പിണങ്ങിപ്പോയി; ടവറില് കയറി യുവാവിന്റെ ആത്മഹത്യാഭീഷണി ശേഷം സംഭവിച്ചത് ഇങ്ങനെ...\nകാമുകി പിണങ്ങിപ്പോയതിനെ തുടര്‍ന്ന് കൂറ്റന് മൊബൈല് ടവറില് കയറി ആത്മഹത്യാഭീഷണി മുഴക്കി. ...\nപ്രണയ വിവാഹം എത്തിയത് വിവാഹ മോചനത്തില്; ഭാര്യ ഭര്‍ത്താവിന് ചിലവിന് നല്‍കാനോ?\nഭര്‍ത്താവിന്റെ ജോലി പോയതിനെ തുടര്‍ന്ന് വിവാഹമോചനത്തിന് ഒരുങ്ങുന്ന ഭാര്യ ചെലവിന് ...


വൻതോതിൽ തൊഴിലില്ലായ്മയ്ക്കും സാമ്പത്തികശോഷണത്തിനും വഴിയൊരുക്കുന്ന ഡിജിറ്റൽ ഇന്ത്യ പദ്ധതി രാജ്യതാല്പര്യത്തിന് ഉതകുന്ന തരത്തിൽ പുനഃരൂപകല്പന ചെയ്യുക (പ്രമേയം) | DAKF\nവൻതോതിൽ തൊഴിലില്ലായ്മയ്ക്കും സാമ്പത്തികശോഷണത്തിനും വഴിയൊരുക്കുന്ന ഡിജിറ്റൽ ഇന്ത്യ പദ്ധതി രാജ്യതാല്പര്യത്തിന് ഉതകുന്ന തരത്തിൽ പുനഃരൂപകല്പന ചെയ്യുക (പ്രമേയം)\nകേന്ദ്രസർക്കാർ പ്രഖ്യാപിച്ചു നടപ്പാക്കുന്ന ഡിജിറ്റൽ ഇന്ത്യ പദ്ധതിയെപ്പറ്റി മന്ത്രിമാരടക്കം ഇതിനകം നടത്തിയ പ്രഖ്യാപനങ്ങൾ ഒന്നും പ്രവർത്തികമായിട്ടില്ലെന്നും അവയ്ക്ക് വിപരീതമായ ദിശയിലാണ് കാര്യങ്ങൾ സംഭവിച്ചുകൊണ്ടിരിക്കുന്നതെന്നുമാണ് കാണുന്നത്. ഇത് നമ്മെ ആശങ്കപ്പെടുത്തുന്നു. നാലുലക്ഷം കോടി രൂപയുടെ ഡിജിറ്റൽ ഇടപാടാണ് ഇന്ന് നടക്കുന്നത്. തൊണ്ണൂറ്റിയഞ്ച് ശതമാനം ഇടപാടും പണമായും അഞ്ച് ശതമാനം കാർഡ് വഴിയുമാണ്. ഇത് മുഴുവൻ ഡിജിറ്റൽ ആകുന്നതോടെ എണ്‍പത് ലക്ഷം കോടി രൂപയുടെ വിനിമയമാണ് നടക്കുക. രണ്ടു ശതമാനം ബാങ്കിങ് ചാർജ് തന്നെ വരും 1.6 ലക്ഷം കോടി. ബാങ്കിങ് രംഗത്തെ വിദേശ നിക്ഷേപം നാല്പത്തിയൊമ്പത് ശതമാനമായിരിക്കെ ഇതിൽ പകുതിയും വിദേശത്തേക്ക് ഒഴുകുകയാണ് ചെയ്യുക.\nഡിജിറ്റൽ ഇന്ത്യ യാതാർഥ്യമാക്കാൻ ഡേറ്റാസെന്ററുകളും ഓ.എഫ്.സി. കേബിൾ ശൃംഖലയും ഹാർഡ്‌വെയർ ഉല്പാദനസംവിധാനവും ആവശ്യമാണ്. നിലവിലുള്ളതിന്റെ ഇരുപത്തിയഞ്ച് മടങ്ങാണ് വേണ്ടത്. ഡേറ്റാ സയന്റിസ്റ്റുകൾ, ഡെവലപ്പേഴ്‌സ് തുടങ്ങിയ രംഗങ്ങളിൽ ധാരാളം തൊഴിലുമുണ്ടാകണം. 2020ഓടെ മുപ്പതിനായിരം കോടി ഡോളറിന്റെ ഇറക്കുമതിയാണ് പ്രഖ്യാപനം. 97.5കോടി മൊബൈൽ ഫോണും പതിനാല് കോടി സ്മാർട് ഫോണും, ഡിജിറ്റൽ ഇന്ത്യ വാരത്തിൽ കേന്ദ്രവും വ്യവസായസ്ഥാപനങ്ങളും പ്രഖ്യാപിച്ചത് 4.5 ലക്ഷം കോടിയുടെ ഉല്പാദനവും 18 ലക്ഷം തൊഴിലുമാണ്. എന്നാൽ അതിനു ശേഷം ജിയോ മാത്രം ഇറക്കുമതി ചെയ്തത് 53 ലക്ഷം സിം കാർഡാണ്! രാജ്യത്തു പുതുതായി തൊഴിലവസരം സൃഷ്ടിക്കപ്പെട്ടില്ലെന്നു മാത്രമല്ല മാന്ദ്യവും തലതിരിഞ്ഞ നടപടികളും മൂലമുള്ളവ ഗണ്യമായി കുറയുകയുമാണ് ചെയ്തത്. ചുരുക്കത്തില്, പ്രഖ്യാപിച്ച ഉല്പാദനസംവിധാനമോ തൊഴിലവസരമോ അടിസ്ഥാനസൗകര്യവികസനമോ ഉണ്ടായില്ല. ഉണ്ടായത് PayTM, Ola, Uber തുടങ്ങിയവയുടെ വളര്‍ച്ചയാണ്. ഇന്ത്യന് കമ്പനിയെന്ന് പലരും പ്രചരിപ്പിക്കുന്ന PayTM എന്ന കമ്പനിയുടെ 80% ഓഹരിയും ചൈനയുടെയും അമേരിക്കയുടെയും പക്കലാണ്.\nഫലത്തില്, നിലവിലെ മാതൃകയിലൂടെ ഉണ്ടായതെന്താണ്? 0.11% മാസ്റ്റര് കാര്‍ഡിനും വിഅസാ കാര്‍ഡിനും നല്‍കി. 2.5% പൊതുമേഖലാ ബാങ്കുകള്‍ക്കുള്ള ചാര്‍ജാണ്. അവിടെയും വിദേശനിക്ഷേപം 49% ആയതിനാല് പകുതിയും അമേരിക്കയുള്‍പ്പടെയുള്ള വിദേശങ്ങളിലേക്കാണ് പോകുന്നത്. എന്നാല് വിദേശങ്ങളില് തൊഴിലവസരങ്ങള് ഇതിനനുസരിച്ച് നമുക്ക് ലഭിക്കുന്നില്ല. പലതരം നിയന്ത്രണങ്ങളിലൂടെ അത് ചുരുങ്ങുകയുമാണ്.\nഇക്കാലത്ത് സംഭവിച്ചുകൊണ്ടിരിക്കുന്ന മറ്റൊരു സുപ്രധാനമാറ്റം 2006ല് ഏറ്റവും ലാഭമുണ്ടാക്കിയത് പെട്രോളിയം കമ്പനികള് ആയിരുന്നുവെങ്കില് 2016ല് ആ സ്ഥാനം സര്‍വെയ്‌ലന്‍സ് കാപ്പിറ്റലിസത്തിന്റെ രംഗത്തുള്ള ആപ്പിളും ആല്‍ഫബെറ്റും (ഗൂഗ്‌ളിന്റെ മാതൃകമ്പനി) മൈക്രോസോഫ്റ്റും ആമസോണും ഫെയ്സ്‌ബുക്കുമായി മാറി എന്നതാണ്. ആഗോള ഒപ്റ്റിക്കല് ഫൈബര് ശൃംഖലയുടെ കേന്ദ്രം അമേരിക്കയാണ്. ലോകത്തെ ഡേറ്റാ സെര്‍വറുകളും കേന്ദ്രീകരിച്ചിരിക്കുന്നത് ഇതേ മേഖലയിലാണ്. മുഴുവന് അടിസ്ഥാനസൗകര്യവും അമേരിക്കയില് കേന്ദ്രീകരിച്ചിരിക്കുന്നതിനാല് എല്ലാ വലര്‍ച്ചയും വിഭവ–ധന കേന്ദ്രീകരണവും അവിടെയാണ് സംഭവിക്കുന്നത്. ഇന്ത്യയില് രെജിസ്റ്റെര് ചെയ്ത 46.8 ദശലക്ഷം തൊഴില്‍രഹിതര്‍ക്ക് തൊഴില് കിട്ടുവാന് ഒരു പ്രതീക്ഷയുമില്ലാത്ത സാഹചര്യമാണ്. ഇന്‍ഫൊര്‍മേഷന് റ്റെക്നോളജി ഇന്‍വെസ്റ്റ്മെന്റ് റീജ്യണ് (ഐറ്റി നിക്ഷേപമേഖല) ആക്കി ഇന്ത്യയെ മാറ്റുമെന്ന പ്രഖ്യാപനം വീണ്‍വാക്കായി. ഡിജിറ്റല് ഇന്ത്യ വന്‍പരാജയവും ആപത്കരവുമായി.\nഈ സാഹചര്യത്തില്, കേന്ദ്രം കൊട്ടിഘോഷിച്ചു നടപ്പാക്കുയ ഡിജിറ്റല് ഇന്ത്യ പദ്ധതി പുനഃരൂപകല്പന ചെയ്യേണ്ടിയിരിക്കുന്നു. മൊബൈല്‍ഫോണ്, എല്‍സിഡി സ്ക്രീനുകള്, മദര്‍ബോര്‍ഡ്, ചിപ്സെറ്റ് തുടങ്ങിയയുല്പാദിപ്പിക്കുന്ന യൂണിറ്റുകള് വിപുലമായി തുടങ്ങിക്കൊണ്ടും ഏറ്റവും ആധുനികമായ ഇന്റെര്‍നെറ്റ് കണക്റ്റിവിറ്റി സ്ഥാപിച്ചുകൊണ്ടും തൊഴിലും സാമ്പത്തികവളര്‍ച്ചയും സ്വയംപര്യാപ്തിയും സാധ്യമാക്കുമാറ് യാഥാര്‍ത്ഥ്യബോധത്തോടെയും യുക്തിഭദ്രതയോടെയും പുതിയ ഡിജിറ്റല് ഇന്ത്യ പദ്ധതി പ്രഖ്യാപിച്ചു നടപ്പാക്കുവാന് കേന്ദ്രസര്‍ക്കാരിനോട് ഈ സമ്മേളനം ആവശ്യപ്പെടുന്നു.\nThis entry was posted in Resolutions and tagged Digital India, PayTM, Resolution by admin. Bookmark the permalink.


സ്വാതന്ത്ര്യത്തിന്റെ 28-ാം വാർഷികം ആഘോഷിച്ച് കുവൈത്ത് | gulf\nസ്വാതന്ത്ര്യത്തിന്റെ 28-ാം വാർഷികം ആഘോഷിച്ച് കുവൈത്ത്\nസ്വന്തം ലേഖകൻ February 26, 2019 12:01 AM IST\nസ്വാതന്ത്ര്യ, വിമോചന ദിനാഘോഷങ്ങളുടെ നിറവിൽ കുവൈത്ത്. ബ്രിട്ടീഷ് അധീനതയിൽ നിന്നും സ്വാതന്ത്ര്യം ലഭിച്ചതിന്റെ അമ്പത്തിയെട്ടാം വാർഷികവും ഇറാഖ് അധിനിവേശത്തിൽ നിന്നും മോചിപ്പിക്കപ്പെട്ടതിന്റെ ഇരുപത്തിയെട്ടാം വാർഷികവും ആണ് ഇന്നും നാളെയുമായി കുവൈത്ത് ജനത ആഘോഷിക്കുന്നത്.\nഅടിമത്വവും അരാജകത്വവും മറികടന്ന സ്വാതന്ത്യ വിമോചന പ്രഖ്യാപനത്തിൻറെ ഓർമകളിലാണ് കുവൈത്ത് ജനത. സ്വാതന്ത്ര്യ ദിനവും വിമോചന ദിനവും ആചരിക്കുന്ന ലോകത്തെ ഏക ജനത. സ്വാതന്ത്ര്യദിനത്തിൽ കുവൈത്ത് അമീര് ഷെയ്ഖ് സബ അല് അഹമ്മദ് അല് ജാബിര് അല് സബ രാഷ്ട്രത്തെ അഭിസംബോധന ചെയ്തു. അധിനിവേശത്തില് നിന്നും രാജ്യത്തെ സംരക്ഷിക്കുകയും പുനര് നിർമിക്കുന്നത് ധീരമായ നേതൃത്വം നല്‍കിയവരേയും അമീർ അനുസ്മരിച്ചു.\nവീടുകളും തെരുവുകളും ദേശീയ പതാകയാൽ അലങ്കരിച്ചും വർണവെളിച്ചം തെളിച്ചുമാണ് സ്വദേശികൾ ആഘോഷം തുടരുന്നത്. മലയാളികളടക്കമുള്ള വിദേശികളും ആഘോഷങ്ങളുടെ ഭാഗമാകുന്നുണ്ട്. ആഭ്യന്തര മന്ത്രാലയത്തിന്റെ നേതൃത്വത്തിൽ രാജ്യമെങ്ങും സുരക്ഷിതത്വത്തോടെയുള്ള ആഘോഷങ്ങൾ നടക്കുകയാണ്. ഒട്ടകയോട്ടം പോലുള്ള പരമ്പരാഗത മത്സരങ്ങളും വിവിധ സാംസ്കാരിക പരിപാടികളും ഒരുക്കിയിട്ടുണ്ട്. അതേസമയം, കുവൈത്തിന് ഐക്യദാര്‍ഢ്യവുമായി ഗള്‍ഫ് രാജ്യങ്ങളിലും ആഘോഷങ്ങളുടെ ഭാഗമായി. യു.എ.ഇ, ഒമാൻ, ഖത്തർ, ബഹ്റൈൻ, സൌദി അറേബ്യ തുടങ്ങിയ രാജ്യങ്ങളുടെ ഭരണകർത്താക്കൾ കുവൈത്ത് ജനതയ്ക്ക് ആശംസയറിയിച്ചു.


ഹിജാബ് ധരിച്ചാല് ഭീകരവാദി; അമേരിക്കയില് പൊലീസിനും രക്ഷയില്ല, ട്രംപ് ഇഫക്ട്!! | Muslim woman cop harassed, called 'terrorist Taliban' for wearing hijab - Malayalam Oneindia\n36 min ago കെഎസ്ആർടിസിക്ക് ചരിത്ര നേട്ടം; റെക്കോർഡ് വരുമാനം, ഒരു ദിവസത്തെ വരുമാനം 8.32 കോടി!!\nഹിജാബ് ധരിച്ചാല് ഭീകരവാദി; അമേരിക്കയില് പൊലീസിനും രക്ഷയില്ല, ട്രംപ് ഇഫക്ട്!!\nPublished: February22017, 16:22 [IST]\nന്യൂയോര്‍ക്ക്: ഹിജാബ് ധരിച്ച പൊലീസ് ഉദ്യോഗസ്ഥയെ താലിബാന് ഭീകരവാദിയെന്ന് വിളിച്ച് അക്രമിച്ചു. ന്യൂയോര്‍ക്ക് പൊലീസ് ഡിപ്പാര്‍ട്ട്‌മെന്റിലെ 38കാരിയായ ഉദ്യോഗസ്ഥയ്ക്കാണ് സഹപ്രവര്‍ത്തകരില് നിന്ന് ആക്രമണമുണ്ടായത്. സഹപ്രവര്‍ത്തകര് ഹിജാബ് വലിച്ചഴിയ്ക്കാന് ശ്രമിച്ചുവെന്നും മാധ്യമറിപ്പോര്‍ട്ടുകളുണ്ട്. വ്യാഴാഴ്ചയായിരുന്നു സംഭവം.\n2006ല് യുഎസ് പൊലീസില് ജോലിയില് പ്രവേശിച്ച ഡാനിയേല് അലംറാണിയെയാണ് സഹപ്രവര്‍ത്തകര് അധിക്ഷേപിച്ചത്. അമേരിക്കയില് ഏഴ് മുസ്ലിം ഭൂരിപക്ഷ രാഷ്ട്രങ്ങളില് നിന്നുള്ളവര്‍ക്ക് പ്രവേശന വിലക്ക് പ്രഖ്യാപിച്ചുകൊണ്ടുള്ള ഉത്തരവിന് പിന്നാലെയാണ് ഇസ്ലാം മതം സ്വീകരിച്ചതിന്റെ പേരില് പൊലീസ് ഉദ്യോഗസ്ഥ ആക്രമിക്കപ്പെട്ട വാര്‍ത്ത പുറത്തുവരുന്നത്.\nജോലി സ്ഥലത്ത് പീഡനം\n2006ല് ന്യൂയോര്‍ക്ക് പൊലീസില് ചേര്‍ന്ന ഡാനിയേലെ പിന്നീട് ഇസ്ലാം മതം സ്വീകരിക്കുകയായിരുന്നു. നേരത്തെ 2008ല് ഹിജാബ് ധരിച്ച് ജോലിയ്‌ക്കെത്തിയപ്പോള് ഹിജാബ് വലിച്ച് കീറുകയും പീഡിപ്പിക്കുകയും ചെയ്തിരുന്നു.\nഹിജാബ് ധരിച്ച് ഡ്യൂട്ടിയ്‌ക്കെത്തിയപ്പോള് ഭീകരവാദിയെന്നും താലിബാനാണെന്നുമുള്ള വിശേഷണങ്ങള് ഉപയോഗിച്ച് അപമാനിയ്ക്കുകയും പീഡിപ്പുക്കുകയും ചെയ്യുകയായിരുന്നു. പൊീസ് ഉദ്യോഗസ്ഥയല്ലെന്നും സഹപ്രവര്‍ത്തകര് ആരോപിച്ചുവെന്നും കോടതിയില് സമര്‍പ്പിച്ച പരാതിയിലാണ് ഇക്കാര്യം വ്യക്തമാക്കുന്നത്.\nനേരത്തെ 2012ല് രണ്ട് സഹപ്രവര്‍ത്തകര് ചേര്‍ന്ന് ഡാനിയേലയെ ശാരീരികമായും ആക്രമിച്ചിരുന്നു. ന്യൂയോര്‍ക്ക് ടൈംസ് നല്‍കിയ വാര്‍ത്തയിലാണ് ഇക്കാര്യം വ്യക്തമാക്കുന്നത്.\nതെളിവുകള് സോഷ്യല് മീഡിയയില്\nതന്നെ പീഡിപ്പിച്ചതിന് സോഷ്യല് മീഡിയയില് തെളിവുകളുണ്ടെന്നും ഹിജാബ് ധരിച്ചെത്തിയ തനിക്ക് നേരെ തോക്കുചൂണ്ടിക്കൊണ്ടുള്ള ഫോട്ടോ ഫേസ്ബുക്കില് പോസ്റ്റ് ചെയ്തിരുന്നുവെന്നും ഈ തെളിവുകള് ശേഖരിച്ചുവച്ചതായും അവര് അവകാശപ്പെടുന്നു.\nus muslim police officer terrorist harrasment attack hijab യുഎസ് മുസ്ലിം പൊലീസ് ഓഫീസര് ഭീകരന് പീഡനം ആക്രമണം\nA 38-year-old hijab-wearing cop has sued the New York Police Department, saying that fellow officers bullied her by calling "terrorist, Taliban" and while others tried to tear the headscarf off her head, media report said on Thursday.\nStory first published: Thursday, February 2, 2017, 16:22 [IST]


27 June, 2019 12:21:01 PM\nഹൈദരാബാദ്: നടിയും സംവിധായകയുമായ വിജയനിര്‍മല അന്തരിച്ചു. ഹൈദരാബാദിലെ സ്വകാര്യ ആശുപത്രിയില് ചികിത്സയിലായിരുന്നു. അഭിനേത്രി എന്ന നിലയിലാണ് വിജയ നിര്‍മല സിനിമയില് എത്തുന്നതെങ്കിലും സംവിധായിക, നിര്‍മ്മാതാവ് എന്നീ നിലകളിലാണ് അവര് കൂടുതല് ശ്രദ്ധ നേടിയത്. മലയാളത്തിലും തെലുങ്കിലുമായി 44 സിനിമകള് അവര് സംവിധാനം ചെയ്തിട്ടുണ്ട്. മലയാളത്തിലെ ആദ്യ വനിതാസംവിധായികയായിരുന്ന അവര് 2002-ല് ഏറ്റവും കൂടുതല് സിനിമകള് ചെയ്ത വനിതാസംവിധായിക എന്ന നിലയില് ഗിന്നസ് ബുക്കില് ഇടംനേടി.\nചലച്ചിത്രരംഗത്തിന് നല്‍കിയ സംഭാവനകള് പരിഗണിച്ച് 2008-ല് ആന്ധ്രാസര്‍ക്കാര് നിര്‍മലയെ രാഘുപതി വെങ്കയ്യ പുരസ്കാരം നല്‍കി ആദരിച്ചിരുന്നു. ഇതിഹാസതാരം ശിവാജി ഗണേശനെ നായകനായി സിനിമ സംവിധാനം ചെയ്തു എന്ന അപൂര്‍വ്വ ബഹുമതി വിജയനിര്‍മലയ്ക്കും അന്തരിച്ച നടി സാവിത്രിക്കും സ്വന്തമാണ്. തമിഴ്നാട്ടില് ജനിച്ച വിജയനിര്‍മലയുടെ പിതാവ് സിനിമാ പ്രൊഡക്ഷന് മേഖലയില് പ്രവര്‍ത്തിച്ചിരുന്ന ആളാണ്. 1950-ല് പുറത്തിറങ്ങിയ മചാച്ചരേഖൈ എന്ന ചിത്രത്തിലൂടെ തന്‍റെ ഏഴാം വയസിലാണ് വിജയനിര്‍മല ചലച്ചിത്രരംഗത്തേക്ക് ചുവടുവയ്ക്കുന്നത്. 1964-ല് പുറത്തിറങ്ങിയ രണാലയ രത്നത്തിലൂടെ അവര് തെലുങ്ക്സിനിമയിലേക്ക് ചുവടുവച്ചു.\n1967-ല് പ്രേംനസീറിന്‍റെ നായികയായി ഭാര്‍ഗ്ഗവീനിലയം എന്ന ചിത്രത്തിലൂടെ അവര് മലയാളത്തിലും അരങ്ങേറ്റം കുറിച്ചു. ക്ലാസിക് സിനിമകളിലൊന്നായ ഭാര്‍ഗ്ഗവീനിലയത്തിന്‍റെ വലിയ വിജയത്തിന് ശേഷം പ്രേംനസീറിനൊപ്പം ഉദ്യോഗസ്ഥ എന്ന ചിത്രത്തിലും അവര് നായികയായി എത്തി. ഏതാണ്ട് 25ഓളം മലയാള സിനിമകളില് അവര് അഭിനയിച്ചിട്ടുണ്ട്. അത്ര തന്നെ തമിഴ് സിനിമകളിലും അഭിനയിച്ചു. 1973ല് മൂന്ന് ലക്ഷം രൂപ ബജറ്റിലാണ് കവിത എന്ന മലയാളി ചലച്ചിത്രം അവര് ഐവി ശശിക്കൊപ്പം സംവിധാനം ചെയ്തത്. ഭാര്‍ഗ്ഗവീനിലയം, റോസി,പൊന്നാപുരം കോട്ട, അന്വേഷിച്ചു കണ്ടെത്തിയില്ല, വിവാഹം സ്വര്‍ഗ്ഗത്തില്, ആന വളര്‍ത്തിയ വാനമ്പാടിയുടെ മകന്, കളിപ്പാവ, പുളിമാന്, കാറ്റുവിതച്ചവന്,കല്ല്യാണരാത്രിയില്, പൂജ എന്നിവയാണ് വിജയ നിര്‍മല അഭിനയിച്ച മലയാളചിത്രങ്ങളില് ചിലത്.\nനടനും രാഷ്ട്രീയ നേതാവുമായിരുന്ന കൃഷ്ണയാണ് ഭര്‍ത്താവ്. ഇരുവരുടേയും രണ്ടാം വിവാഹമായിരുന്നു ഇത്. 1967-ല് സാക്ഷി എന്ന ചിത്രത്തിന്‍റെ സെറ്റിലാണ് ഇവര് ഇരുവരും പരിചയപ്പെടുന്നത്. പിന്നീട് 47 സിനിമകളില് ഇവര് ഒന്നിച്ചഭിനയിച്ചു. കൃഷ്ണ-വിജയനിര്‍മല ദമ്പതികള് ചേര്‍ന്ന് സ്ഥാപിച്ച സിനിമ നിര്‍മ്മാണകമ്പനിയാണ് പത്മാലയ സ്റ്റുഡിയോസ്.തെലുങ്ക് നടന് നരേഷ് വിജയനിര്‍മലയുടെ ആദ്യവിവാഹത്തിലെ മകനാണ്.കൃഷ്ണയുടെ ആദ്യവിവാഹത്തിലുണ്ടായ അഞ്ച് മക്കളില് ഒരാളാണ് ഇപ്പോഴത്തെ തെലുങ്കു സൂപ്പര്‍സ്റ്റാര് മഹേഷ് ബാബു.


ശബരിമല: എന്‍ഡിഎ നയിക്കുന്ന രഥയാത്ര ഇന്ന് ആരംഭിക്കും. - themediasyndicate\nശബരിമല: എന്‍ഡിഎ നയിക്കുന്ന രഥയാത്ര ഇന്ന് ആരംഭിക്കും.\nകാസര്‍കോട്: ശബരിമല യുവതി പ്രവേശനത്തിനെതിരെ എന്‍ഡിഎ നയിക്കുന്ന രഥയാത്ര ഇന്ന് ആരംഭിക്കും. കഴിഞ്ഞ ദിവസങ്ങളിലുണ്ടായ വിവാദങ്ങളില് പ്രതിരോധത്തിലായ പാര്‍ട്ടിക്ക് പ്രതിച്ഛായ വീണ്ടെടുക്കാനുളള വേദികൂടിയായി രഥയാത്ര മാറിയിരിക്കുകയാണ്. ബിജെപി സംസ്ഥാന അദ്ധ്യക്ഷന് പിഎസ് ശ്രീധരന് പിളളയും ബിഡിജെഎസ് സംസ്ഥാന അദ്ധ്യക്ഷന് തുഷാര് വെളളാപ്പളളിയും നയിക്കുന്ന രഥയാത്ര മധുര് ക്ഷേത്രത്തില് നിന്നാണ് തുടക്കം കുറിക്കുന്നത്.\nബിജെപി ദേശീയ ഉപാദ്ധ്യക്ഷനും കര്‍ണാടക മുന് മുഖ്യമന്ത്രിയുമായ ബിഎസ് യദിയൂരപ്പ രഥയാത്ര ഉത്ഘാടനം ചെയ്യും. ജാഥയ്ക്ക് ആദ്യ സ്വീകരണം നീലേശ്വരത്താണ്. തുടര്‍ന്ന് വൈകിട്ടോടെ കണ്ണൂരിലേക്ക് പ്രവേശിക്കും. പതിനാലാം തിയതി പത്തനംതിട്ടയിലാണ് യാത്രയുടെ സമാപനം.\nശബരിമല വിഷയത്തില് ശ്രീധരന് പിളളയുടെ വിവാദ പരാമര്‍ശം പുറത്ത് വന്നതും ചിത്തിര ആട്ട പൂജയ്ക്ക് നടതുറന്നപ്പോള് ആര്‍എസ്എസ് മുതിര്‍ന്ന നേതാവ് വത്സന് തില്ലങ്കേരിയുടെ നടപടി വിവാദത്തിലായതും സമരത്തില് തുടക്കത്തില് പാര്‍ട്ടിക്കുണ്ടായിരുന്ന മേല്‍ക്കോയ്മ നഷ്ടപ്പെടുത്തിയിരുന്നു. ഇത് തിരിച്ചുപിടിക്കാനായി പ്രവര്‍ത്തകരുടെ പങ്കാളിത്തം കൂടുതല് ഉറപ്പാക്കി രഥയാത്ര വന്‍വിജയമാക്കാനുളള ഒരുക്കത്തിലാണ് നേതൃത്വം.\nTags: ശബരിമല: vഎന്‍ഡിഎ നയിക്കുന്ന രഥയാത്ര ഇന്ന് ആരംഭിക്കും.